ওয়াইফাই হতে পারে সর্বনাশের কারণ!\nHome / তথ্যপ্রযুক্তি / ওয়াইফাই হতে পারে সর্বনাশের কারণ!\n১২ নভেম্বর , ৭:৩২ পূর্বাহ্ণ\nতথ্যপ্রযুক্তি ডেস্ক :: প্রযুক্তি নির্ভর এই বিশ্বে আমাদের দৈনন্দিন জীবনের একটি গুরুত্বপূর্ণ অংশ হয়ে দাঁড়িয়েছে ইন্টারনেট। বর্তমানে ফ্রি ওয়াইফাই জোনের এতটাই চাহিদা যে রেলস্টেশন, বিমানবন্দর থেকে শুরু করে বহু রেস্তোরাঁ এমনকি বিভিন্ন সেবা প্রদানকারী সংস্থাও গ্রাহক টানতে এখন এর দ্বারস্থ হয়েছে।\nযার ফলে, এই সব স্থানে গেলে কোন পাসওয়ার্ড ছাড়াই বিনামূল্যে ‘ওয়াইফাই’ কানেক্ট করা যায়।\nকিন্তু, এইসব ‘ফ্রি ওয়াইফাই’ কানেকশনে কোন পাসওয়ার্ড তো থাকেই না, এমনকি এর রাউটারও অত্যন্ত নিম্নমানের হয়। ফলে, ‘ফ্রি ওয়াইফাই’-এ কানেক্ট হওয়া স্মার্টফোন খুব সহজেই হ্যাক করা যায়। এমনকি ‘ফ্রি ওয়াইফাই’ নেটওয়ার্কের মাধ্যমে ব্যাংকের তথ্যাদি কাউকে পাঠাচ্ছেন, তাও খুব সহজেই একজন হ্যাকার দেখে ফেলতে পারে।


শিক্ষাক্ষেত্রে অনেক অগ্রগতি হয়েছে -শিক্ষামন্ত্রী\nঢাকা, সোমবার 11 February 2019, ২৯ মাঘ ১৪২৫, ৫ জমাদিউস সানি ১৪৪০ হিজরী\nপ্রকাশিত: সোমবার ১১ ফেব্রুয়ারি ২০১৯ | প্রিন্ট সংস্করণ\nস্টাফ রিপোর্টার : শিক্ষামন্ত্রী ডা. দীপু মনি বলেছেন, শিক্ষাক্ষেত্রে অনেক উন্নতি ও অগ্রগতি হয়েছে। আমাদের শিক্ষার্থীরা ক্রমান্বয়ে ভাল করছে। শিক্ষা বিষয়ক তথ্য সঠিকভাবে সন্নিবেশ, তথ্যের বিশ্লেষণ এবং সঠিক কাজে লাগানোর মাধ্যমে শিক্ষা ব্যবস্থার উন্নয়ন সম্ভব। নীতিনির্ধারণী পর্যায়ে তথ্যকে কাজে লাগানো সম্ভব হবে।\nগতকাল রোববার ঢাকায় বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস) সম্মেলন কক্ষে ‘বাংলাদেশ এডুকেশন স্ট্যাটিস্টিকস ২০১৮’ চুডান্তকরণের লক্ষ্যে আয়োজিত কর্মশালায় প্রধান অতিথির বক্তব্যে তিনি একথা বলেন। ব্যানবেইস-এর মহাপরিচালক মো. ফসিউল্লাহ্র সভাপতিত্বে অনুষ্ঠানে আরো বক্তব্য রাখেন শিক্ষা উপমন্ত্রী মহিবুল হাসান চৌধুরী, মাধ্যমিক ও উচ্চ শিক্ষা বিভাগের সিনিয়র সচিব মো. সোহরাব হোসাইন এবং করিগরি ও মাদরাসা শিক্ষা বিভাগের সচিব মো. আলমগীর। ‘বাংলাদেশ এডুকেশন স্ট্যাটিস্টিকস ২০১৮’ বিষয়ে একটি পাওয়ার পয়েন্ট উপস্থাপনা পেশ করেন ব্যানবেইসের বিশেষজ্ঞ শেখ মো. আলমগীর।\nশিক্ষামন্ত্রী বলেন, শিক্ষার মূল উদ্দেশ্য শুধু পাঠ্যপুস্তকের জ্ঞান অর্জন নয়, নৈতিকতা, আদর্শসহ পরিপূর্ণ মানুষ হওয়া। আমাদের শিক্ষা ব্যবস্থা, জীবন-যাপন পদ্ধতি নিয়ে হীনমন্যতার কোন কারন নেই। আমাদের শিক্ষা ব্যবস্থারও সুদীর্ঘ ঐতিহ্য রয়েছে। তিনি বলেন, মানসম্মত শিক্ষার জন্য মানসম্মত শিক্ষক প্রয়োজন। শিক্ষার উন্নয়নে সঠিকভাবে নিজ নিজ দায়িত্ব পালনের জন্য তিনি সকলের প্রতি আহ্বান জানান।


ইউপিডিএফের কিছু কাজ ভালো: বাঘাইহাট জোন কমান্ডার - chtnews.com\nইউপিডিএফের কিছু কাজ ভালো: বাঘাইহাট জোন কমান্ডার\nসিএইচটি নিউজ , বুধবার, জুলাই ২২, ২০১৫, আপডেট: ১০:০৪ পূর্বাহ্ণ\nবাঘাইছড়ি॥ বাঘাইহাট জোনের কমান্ডিং অফিসার লে: ক. আলী হায়দার সিদ্দিক ইউপিডিএফের কড়া সমালোচনা করলেও ‘ইউপিডিএফের কিছু কাজ ভালো’’ বলে স্বীকার করতে বাধ্য হয়েছেন।\nগতকাল মঙ্গলবার (২১ জুলাই) করেঙাতলী ক্যাম্পে স্থানীয় চেয়ারম্যান, মেম্বার, হেডম্যান ও কার্বারীদের ডেকে এক মিটিঙে তিনি ইউপিডিএফকে ‘সন্ত্রাসী’ দল হিসেবে উল্লেখ করেন এবং আর্মিদের তৎপরতার কারণে তার এলাকায় ‘‘চাদাবাজি কিছুটা কমেছে’’ বলে দাবি করেন। তবে তিনি স্বীকার করেন, ‘ইউপিডিএফ-এর কিছু কাজ ভালো। তারা উপবৃত্তি দেয় (ছাত্রদের) এবং স্কুল নির্মাণ করে।’\nউক্ত মিটিঙে উপস্থিত ব্যক্তিদের সাথে কথা বলে এ তথ্য জানা গেছে।\nআলী হায়দার সিদ্দিক আরো বলেন, ‘উজো বাজারে আর্মিদের বিরুদ্ধে মিছিল করে কি লাভ? ঢাকায় গিয়ে করুক না।’\nতিনি প্রতিশ্রুতি দিয়ে বলেন, আগের মতো আর বাড়ীঘর চেক করা হবে না। করেঙাতলী ক্যাম্প কমান্ডার মেজর সেলিমকেও তিনি জনগণের সাথে খারাপ ব্যবহার না করার জন্য সভায় উপস্থিত সকলের সামনে নির্দেশ দেন।\nউল্লেখ্য, গত কয়েক মাস ধরে সেনাবাহিনী সাজেক ও বাঘাইছড়ির করেঙাতলী এলাকায় সাধারণ জনগণের উপর নির্যাতনের মাত্রা বাড়িয়ে দেয়। ঘরবাড়ী তল্লাসী, নিরীহ লোকজনকে গ্রেফতার, হয়রানি, ভয়ভীতি প্রদর্শন, গ্রাম ঘেড়াও নিত্য নৈমিত্তিক ব্যাপার হয়ে দাঁড়ায়। এর ফলে এলাকায় জনগণের মধ্যে চরম ক্ষোভ দেখা দেয়। এই ক্ষোভের প্রশমন করতে পাবলিক রিলেশনস এক্সারসাইজ হিসেবে জোন কমান্ডার উক্ত মিটিঙের আয়োজন করেন বলে এলাকার অভিজ্ঞ মহলের ধারণা।\nজোন কমান্ডার ও করেঙাতলী ক্যাম্প কমান্ডার ছাড়াও বাঘাইহাট জোনের টু-আইসি আসিফ বিন জলিলও উপস্থিত ছিলেন। তবে সেনাবাহিনীর হয়রানি ও নির্যাতনের প্রতিবাদে আমন্ত্রিত অনেক নির্বাচিত জনপ্রতিনিধি ও হেডম্যান-কার্বারী উক্ত মিটিঙ বয়কট করেছেন বলে জানা গেছে।\nসর্বশেষ খবরে জানা গেছে, আজ বুধবার সকালে বাঘাইহাট জোনের অধীন টাইগার টিলা ক্যাম্প থেকে এক দল সেনা জারুলছড়ি গ্রামে যায়। এরপর তারা দুই ভাগ হয়ে এক ভাগ জারুলছড়িতে অবস্থান নিয়ে অন্য দলটি দূর পাহাড়ের দিকে রওনা দেয়।\nঅন্য একটি খবরে জানা যায়, গত রাতে বাঘাইহাট জোন থেকে ২ গাড়ি আর্মি সদস্য করেঙাতলী ক্যাম্পে যায়। ধারণা করা হচ্ছে, আজ তারা পাহাড়ি এলাকায় অপারেশন চালাতে পারে।\nবাঘাইছড়ির জনৈক চেয়ারম্যান বলেন, আমরা আশা করবো জোন কমান্ডার তার কথা রাখবেন এবং অপারেশনের নামে নিরীহ পাহাড়িদের হয়রানি নির্যাতন বন্ধ করবেন।\nPrevious articleপানছড়িতে দু’টি বাড়িতে সেনাবাহিনীর তল্লাশি\nNext articleসন্তু লারমা দুর্নীতিগ্রস্ত, তার না থাকলেও চলবে … আমি দায়িত্ব নিতে প্রস্তুত: করুণালংকার ভিক্ষু


BiharWatch: মুর্তি পুজোর মোত্সবে গণতন্তর লাগে কোন কাজে? অপরাধ অন্যায়ের প্রতিবাদে,অপরাধ শম্বুক হত্যার প্রতিবাদে মহারাজ!লে গেরুয়া! দলিত হত্যার প্রতিবাদ করিলেই রাজনীতি,আর গৌরিকায়ণে অবাধ আইনি লুন্ঠন সৃষ্টি সুখের প্রলয়োল্লাস,সানি লিওনির নাচন কোঁদন! বাংলা আবার সেই নিরুত্তাপ! হোক কলরব নিঃখোঁজ,দিল্লী ও বাকী দেশ তোলপাড় করা এসএফআই অচিন পাখি! তেল যখন 160 ডলার ছিল, সব দাম বাড়া ইত্যাদি তেলের অজুহাতে বাড়িল,আজ তেল কুড়ি ডলারের কাছাকাছি,দশ জলারও হইতাছে।রাশিয়ায তেলের দাম ত্রিশ শতাংশ কম হইल,সবচেয়ে কম কমতি হইল আমেরিকায় বাইশ শতাংশ। ভারতে কিছ্ছুই কমিল না।তেলে র 140 - 150 ডলারের লাভ কাহার পকেটে,কেহ জিজ্ঞাসা করিলেই মাথা কাটিবে এবং ইহাই গৌরিকায়ণ। গণতন্ত্রে মোগো আস্থা আছে,কিন্তু গণতন্ত্রে মগের মুল্লুক হয় না। মোরা হইলাম গিয়া অন্ধ ভক্ত। দ্যাশ হইল মোগো গুচ্ছের ক্লাব। জাতীয়তা হইল ধর্মান্দ মস্তানি। পলাশ বিশ্বাস


অক্টোবর ১৬, ২০১৯ – Dainik Prime\nঅক্টো১৬২০১৯ by dainikprimeNo Comments\nপ্রাইম আন্তর্জাতিক : উত্তর সিরিয়ার সন্ত্রাসবিরোধী যুদ্ধে তুরস্কের মিত্রবাহিনী হিসেবে খ্যাত সিরিয়ান ন্যাশনাল আর্মির ৪৬ জন নিহত হয়েছে। অপারেশন পিস স্পিং শুরু থেকে এ পর্যন্ত উত্তর সিরিয়ায় তারা নিহত হয়েছে। খবর তুর্কি গণমাধ্যম ইয়েনি শাফাকের। তুর্কি সীমান্ত নিরাপদ, সিরীয় শরণার্থীদের নিরাপদে ফেরানো, সিরিয়ার ভূখণ্ডের অখণ্ডতা রক্ষা নিশ্চিতের উদ্দেশ্যে উত্তর সিরিয়ায় কুর্দি যোদ্ধাদের বিরুদ্ধে ৯ অক্টোবর থেকে অপারেশন পিস স্প্রিং শুরু করে তুরস্ক সরকার। এতে আসাদবিরোধী সিরিয়া ন্যাশনাল আর্মি তুরস্কের সঙ্গে যোগ দেয়। উত্তর সিরিয়ায় ভয়াবহ এ যুদ্ধে সিরিয়া ন্যাশনাল আর্মির ১৩৬ জন যোদ্ধা গুরুতর আহত হন। যুদ্ধগুলো বেশিরভাগ সীমান্তবর্তী উত্তর সিরিয়ার তাল-আবাদ ও রস-আল-আইন জেলার বিভিন্ন স্থানে সংঘটিত হয়েছে। সীমান্ত নিরাপদ, সিরিয়ার অখণ্ডতা ও সিরিয়ান শরণার্থীদের ফিরিয়ে দিতে চলতি মাসের ৯ অক্টোবর থেকে উ...\nপ্রাইম খেলাধুলা : ক্রিকেটের নতুন সংস্করণ ‘দ্য হান্ড্রেড’ টুর্নামেন্টের ড্রাফটে যুক্ত হলো আরো ৫ বাংলাদেশি খেলোয়াড়ের নাম। ইংল্যান্ডে ১০০ বলের এই আসরের ড্রাফটে থাকছেন বাংলাদেশের ১১ জন ক্রিকেটার। ইংল্যান্ড অ্যান্ড ওয়েলস ক্রিকেট বোর্ডের (ইসিবি) উদ্যোগে প্রথমবারের মতো অনুষ্ঠিত হতে যাচ্ছে একশ বলের ক্রিকেট আসর ‘দ্য হান্ড্রেড’। আগামী বছরের জুলাই-আগস্টে মাঠে গড়াবে এই টুর্নামেন্ট। যেখানে বিশ্বের প্রায় তিন শতাধিক ক্রিকেটারদের মধ্য থেকে গঠন করা হবে ৮ দলের স্কোয়াড। টুর্নামেন্টের পূর্ণাঙ্গ খেলোয়াড় তালিকা প্রকাশ করেছে আয়োজকরা। যেখানে ইংল্যান্ডের স্থানীয় ও বিদেশি মিলে মোট ৩৩০ জন ক্রিকেটারকে তালিকাবদ্ধ করা হয়েছে। আগামী রোববার ড্রাফটের মাধ্যমে দল পাবে খেলোয়াড়রা। প্রথমে জানা গিয়েছিল হান্ড্রেড বল ক্রিকেটে সাকিব আল হাসান, তামিম ইকবালসহ মোট ৬ জন বাংলাদেশি ক্রিকেটার থাকবেন ড্রাফটে। তবে চূড়ান্ত তালিকায় যুক্...\nপ্রাইম আন্তর্জাতিক : সিরিয়ায় অবিলম্বে যুদ্ধবিরতির মার্কিন আহ্বান প্রত্যাখ্যান করেছেন তুরস্কের প্রেসিডেন্ট রিসেপ তায়্যিপ এরদোগান। তিনি যুক্তরাষ্ট্রের উদ্দেশে মঙ্গলবার বলেছেন, তারা যুদ্ধবিরতির ঘোষণা দিতে বলে। আমরা কখনোই যুদ্ধবিরতি ঘোষণা করবো না। তারা আমাদেরকে অপারেশন বন্ধ করতে চাপ দিচ্ছে। তারা অবরোধ ঘোষণা করছে। কিন্তু আমাদের লক্ষ্য পরিষ্কার। আমরা কোনো অবরোধে ভয় পাই না। যুক্তরাষ্ট্রের ভাইস প্রেসিডেন্ট মাইক পেন্স ও পররাষ্ট্রমন্ত্রী মাইক পম্পেওর তুরস্ক সফরকে সামনে রেখে তিনি এসব মন্তব্য করেছেন। বুধবার ক্রেমলিন থেকে বলা হয়েছে, উদ্ভূত পরিস্থিতি নিয়ে এরদোগানের সঙ্গে ফোনে কথা বলেছেন রাশিয়ার প্রেসিডেন্ট ভ্লাদিমির পুতিন। তিনি আগামী কয়েকদিনের মধ্যে এরদোগানকে রাশিয়া সফরের আমন্ত্রণ জানিয়েছেন। এমন অবস্থায় বৃহস্পতিবার তুরস্কের আঙ্কারায় আসতে পারেন মাইক পেন্স ও মাইক পম্পেও। সোমবার মাইক পেন্স সতর্ক করে...\nপ্রাইম বিনোদন : বলিউডে তার প্রত্যক্ষ ক্যারিয়ায় দীর্ঘ না হলেও, পারিবারিক সূত্রে তিনি জন্ম থেকেই সোনালি এই দুনিয়ার সঙ্গে যুক্ত। প্রথম ছবিতে তার অভিনয় প্রশংসিতও হয়েছে। সম্প্রতি একটি সাক্ষাৎকারে শ্রীদেবীকন্যা জাহ্নবী জানালেন, তিনি মনে করেন নারীদের সংকোচহীন জীবনকে বড় পর্দায় তুলে ধরতে কবির সিং কিংবা জোকারের ফিমেল ভার্সন হওয়া প্রয়োজন। তিনি বলেন, সময় বদলাচ্ছে। আমার মনে হয় নারীদের জন্য আগামীদিনে একটু কম স্যানিটাইজড চরিত্র ভাবার সময় এসেছে। এই মুহূর্তে এই ধরনের চরিত্রের কথা বললে বন্দিনীতে নূতনের চরিত্রের কথাই বলব। তাকে জিজ্ঞাসা করা হয়, অভিনয়ের কোন দিকটা তাকে সবচাইতে টানে। উত্তরে শ্রীদেবী কন্যা বলেন, ক্যামেরার সামনে এলেই আমি ভীষণ খুশি হয়ে যাই। আর এর দৌলতে বিভিন্ন জায়গা ঘোরার যে সুযোগ পাই তাও আমার কাছে স্পেশাল। অভিনয় করতে গিয়ে কতটা সাহসি হতে পারেন আপনি? উত্তরে জাহ্নবী বলেন, এটা আসলে নির্ভর করে চরিত...\nনিজস্ব প্রতিবেদক : দুর্নীতির অভিযোগ উঠলে ঢাকার দুই সিটি কর্পোরেশনের আওয়ামী লীগ দলীয় কাউন্সিলররা আগামী নির্বাচনে মনোনয়ন পাবেন না বলে জানিয়েছেন সড়ক পরিবহন ও সেতুমন্ত্রী ওবায়দুল কাদের। মঙ্গলবার সচিবালয়ে সমসাময়িক ইস্যু নিয়ে সংবাদ সম্মেলনে এক প্রশ্নের জবাবে তিনি এ কথা জানান। ঢাকার দুই সিটি কর্পোরেশনের আওয়ামী লীগ দলীয় অনেক কাউন্সিলরের নামে বিভিন্ন অভিযোগ রয়েছে। তাদের বিরুদ্ধে দলীয়ভাবে ব্যবস্থা নেয়া হবে কি না- জানতে চাইলে ওবায়দুল কাদের বলেন, দেখুন, এটা কেস টু কেস হবে। অপরাধ অনুযায়ী এদের বিরুদ্ধে ব্যবস্থা নেয়া হবে। একজন তো অলরেডি অ্যারেস্টেড, আরও একজনের বিরুদ্ধেও দুর্নীতির অভিযোগ এসেছে। এগুলো যাদের বিরুদ্ধে আসবে তারা পরবর্তী সিটি কর্পোরেশন নির্বাচনে মনোনয়ন পাবেন না, এটা আমি নিশ্চিত করে বলতে পারি। তিনি বলেন, এ ধরনের অপকর্মের অভিযোগ যাদের বিরুদ্ধে আছে, তাদের মনোনয়ন দেয়া হবে না। যেখানে আ...\nর‌্যাগিংয়ের শিকার হলে নালিশ করতে বললেন আইনমন্ত্রী\nনিজস্ব প্রতিবেদক : র‌্যাগিংয়ের মাধ্যমে যদি কোনো অপরাধ করা হয় তা ধারা ৩২৩ অনুযায়ী শাস্তিযোগ্য অপরাধ বলে জানিয়েছেন আইনমন্ত্রী আনিসুল হক। তিনি বলেন, কেউ যদি র‌্যাগিংয়ের শিকার হয় আইনানুযায়ী নালিশ করলে র‌্যাগিংকারীকে শাস্তির আওতায় আনা হবে। বুধবার সচিবালয়ে আইনমন্ত্রীর দপ্তরে ইউরোপীয় ইউনিয়নের প্রতিনিধিদলের সঙ্গে বৈঠক শেষে সাংবাদিকদের প্রশ্নের জবাবে আইনমন্ত্রী একথা জানান। আইনমন্ত্রী আনিসুল হক বলেন, আপনারা সব সময় বলেন এটার ব্যাপারে আইন নেই, আইন থাকলেও পরিবর্তন করতে হবে। র‌্যাগিং কথাটার জন্য হয়তো আইন নেই, র‌্যাগিংয়ের মাধ্যমে যদি কোনো অপরাধ করা হয়, যদি থাপ্পড়ও দেওয়া হয় সেটাও কিন্তু পেনাল কোডে অপরাধ হিসেবে ধারা ৩২৩ এ শাস্তিযোগ্য। ‘র‌্যাগিংয়ের কথাগুলো এখন উঠে আসছে- আপনাদের অনুরোধ করবো যারা র‌্যাগিংয়ের ভিকটিম তাদের উৎসাহ দেবেন তারা যেন নালিশ করে। নালিশ করলে আমাদের যথেষ্ট আইন রয়েছে যেগুলো...\nনিজস্ব প্রতিবেদক : প্রধানমন্ত্রী শেখ হাসিনা বলেছেন, সড়কে নিরাপদে চলাচলের জন্য চালক ও পথচারী থেকে শুরু করে সবাইকে সচেতন হতে হবে। গণভবন থেকে বুধবার ভিডিও কনফারেন্সের মাধ্যমে বিভিন্ন উন্নয়ন প্রকল্পের উদ্বোধনকালে তিনি এসব কথা বলেন। উদ্বোধন করা প্রকল্পগুলো হচ্ছে- নারায়ণগঞ্জের রূপগঞ্জের ঢাকা-সিলেট মহাসড়কের ভুলতায় চারলেনের ফ্লাইওভার, ময়মনসিংহ-গফরগাঁও-টোক সড়কে বানার নদীর ওপর সেতু, মুন্সীগঞ্জের বিভিন্ন সড়কে ১৩টি সেতু, পটিয়া বাইপাস সড়ক ও সাতক্ষীরা শহর বাইপাস সড়ক। এসব উন্নয়নকাজের মধ্যে ৩৩৮ কোটি ৮২ লাখ টাকা ব্যয়ে ঢাকা-সিলেট মহাসড়কের ভুলতায় চারলেনের ফ্লাইওভার প্রকল্পটি নির্মাণ করা হয়। এ প্রকল্পের আওতায় ঢাকা-সিলেট মহাসড়ক বরাবর ১২৩৯ মিটার দৈর্ঘের একটি ও ঢাকা বাইপাস মহাসড়ক বরাবর ৬১১ মিটার চারলেনের দুই ফ্লাইওভার নির্মাণ এবং ঢাকা-সিলেট মহাসড়ক বরাবর ২.১৩ কিলোমিটার এবং ঢাকা বাইপাস সড়ক বরাবর...\nপ্রাইম আন্তর্জাতিক : এক দশকের মধ্যে প্রথমবার সৌদি আরব সফর করেছেন রাশিয়ার প্রেসিডেন্ট ভ্লাদিমির পুতিন। সোমবারের এ সফরে তাকে লাল গালিচা অভ্যর্থনা দিয়েছেন বাদশাহ সালমান বিন আবদুল আজিজ। এ সফরে দু’দেশ কয়েকশ’ কোটি ডলার সমমূল্যের ২০টি চুক্তি স্বাক্ষর করেছে। সিরিয়ার সংঘাতে রিয়াদ ও মস্কো প্রতিদ্বন্দ্বী হলেও পুতিনকে এবার রাজকীয় অভ্যর্থনাই দিয়েছে সৌদি আরব। পুতিন দেশটির বাদশাহ সালমান এবং ক্রাউন প্রিন্স মোহাম্মদ বিন সালমানের সঙ্গে সাক্ষাৎ করেন। টেলিভিশনে দেয়া মন্তব্যে পুতিন ও সৌদি বাদশা সালমান দু’জনই আঞ্চলিক নিরাপত্তা ও স্থিতিশীলতায় দ্বিপাক্ষিক সম্পর্কের ওপর গুরুত্বারোপ করেছেন। বাদশাহকে রাশিয়ার বিখ্যাত ‘গিরফ্যালকন’ প্রজাতির একটি বাজপাখি উপহার দেন পুতিন। বাজপাখিটির নাম ‘আলফা’। বাদশাহর তরফ থেকে রুশ প্রেসিডেন্টকে একটি চিত্রকর্ম উপহার দেন যুবরাজ সালমান। দু’দেশের মধ্যে সম্পাদিত চুক্তিগুলো...\nনিজস্ব প্রতিবেদক : স্বরাষ্ট্রমন্ত্রী আসাদুজ্জামান খান কামাল বলেছেন, সারা দেশের মতো পার্বত্য চট্টগ্রামেও আইনশৃংখলা রক্ষা ও শান্তি প্রতিষ্ঠার জন্য সরকার বদ্ধ পরিকর। এখানে আমরা আর রক্তের হোলি খেলা দেখতে চাই না। এটি অত্যন্ত সম্ভাবনাময় এলাকা। কি নেই পার্বত্য এলাকায়! রক্তের হোলি খেলা বন্ধ করে আসুন আমরা সবাই মিলে এ তিন পার্বত্য জেলাকে সমানতালে এগিয়ে নিয়ে যাই দেশের অন্য স্থানের মতো। বুধবার খাগড়াছড়ির রামগড়ে নবনির্মিত থানা ভবনের উদ্বোধন শেষে স্থানীয় সরকারি উচ্চ বিদ্যালয় মাঠে অনুষ্ঠিত মাদক, সন্ত্রাস ও জঙ্গিবিরোধী সমাবেশে প্রধান অতিথির বক্তব্যে স্বরাষ্ট্রমন্ত্রী এ কথাগুলো বলেন। এ সময় তিনি বলেন, পার্বত্য এলাকার মানুষ যেন সুন্দরভাবে বসবাস করতে পারে, ব্যবসা বাণিজ্য করতে পারে, সেজন্যই এখানে আইনশৃংখলা রক্ষাকারী বাহিনী রয়েছে। স্বরাষ্ট্রমন্ত্রী আরও বলেন, দেশে সন্ত্রাস, জঙ্গীবাদকে কঠোর হাতে দমন করা হ...\nনিজস্ব প্রতিবেদক : একাদশ জাতীয় সংসদের পঞ্চম অধিবেশন আগামী ৭ নভেম্বর বৃস্পতিবার বিকাল সোয়া ৪টায় শুরু হবে। রাষ্ট্রপতি মো. আবদুল হামিদ সংবিধানের ৭২ অনুচ্ছেদের (১) দফায় প্রদত্ত ক্ষমতাবলে এ অধিবেশন আহ্বান করেছেন বলে আজ বুধবার সংসদ সচিবালয়ের এক সংবাদ বিজ্ঞপ্তিতে জানানো হয়। সংসদ সচিবালয় থেকে জানানো হয়, এটি হবে সংক্ষিপ্ত অধিবেশন। সাংবিধানিক বাধ্যবাধকতার কারণে এ অধিবেশন আহবান করা হয়েছে। সংবিধান অনুযায়ি জাতীয় সংসদের এক অধিবেশন শেষ হওয়ার ৬০ দিনের মধ্যে পরবর্তী অধিবেশন বসতে হবে। ফলে এ অধিবেশন ৫ থেকে ৭ কার্যদিবস পর্যন্ত চলতে পারে। তবে আগামী ৭ নভেম্বর স্পিকার ড. শিরীন শারমিন চৌধুরীর সভাপতিত্বে অনুষ্ঠিতব্য কার্য উপদেষ্টা কমিটির বৈঠকে এ অধিবেশনের কার্যকাল এবং কার্যক্রম নির্ধারণ করা হবে। এর আগে গত ৮ সেপ্টেম্বর বর্তমান সংসদের চতুর্থ অধিবেশন শুরু হয়ে গত ১২ সেপ্টেম্বর শেষ হয়। এটি ছিল সংসদের সবচেয়ে স্...


কানাইঘাটে বাড়িতে ঢুকে হত্যার উদ্দেশ্যে হামলা; কিশোরীসহ আহত ৩ – Daily CN Bangla\nপ্রকাশিত : ১৬ জুলাই, ২০২১, ২:৫১ পূর্বাহ্ণ\nসিএন বাংলা ডেস্ক: আজ বৃহস্পতিবার দুপুর আনুমানিক দেড়টায় কানাইঘাটের সড়কবাজারের লন্তিরমাটির চৌধুরী বাড়িতে হামলা করেছে একদল দুর্বৃত্ত। এতে তাসনিম হাসান সাকিব (২৩), রাজিব হাসান হাসিব (১৭) ও নাদিয়া আক্তার তারিন (১৪) নামের এক কিশোরী গুরুত্বর আহত হয়েছে। আহতদের প্রথমে কানাইঘাট উপজেলা স্বাস্থ্য কমপ্লেক্সে নিয়ে যাওয়া হয়। কর্তব্যরত চিকিৎসক আহতদের অবস্থা আশংকাজনক হওয়ায় সিলেটের এমএজি ওসমানী মেডিকেল কলেজ ও হাসপাতালে রেফার করেন।\nআহত তিনজনকেই ওসমানী মেডিকেল কলেজ ও হাসপাতালে ভর্তি করা হয়েছে। এ ঘটনায় বৃহস্পতিবার রাতে আবুল কালাম চৌধুরী সশরীরে উপস্থিত থেকে কানাইঘাট থানায় নাম উল্লেখসহ সাত জন এবং অজ্ঞাত ৩/৪ জনকে অভিযুক্ত করে একটি মামলা দাখিল করেছেন।\nযাদের নাম উল্লেখ করে মামলা করা হয়েছে তারা হচ্ছেন, ১. নিজাম উদ্দিন (৩০), ২. আলীম উদ্দিন (২৮), ৩. জহির উদ্দিন (২৫), ৪. আলমগীর প্রকাশ ধলাই (২২) সবার পিতা আব্দুন নূর, ৫. বুরহান উদ্দিন (৩৫) পিতা মৃত আব্দুল আওয়াল, ৬. শাহেদ আহমদ (২০) পিতা আব্দুল হান্নান, ৭. তাসনিম হাসান (২০) পিতা রইছ উদ্দিন।\nপ্রত্যক্ষদর্শীদের থেকে জানা যায়, রাজিব হাসান হাসিব (১৭) গোয়ালঘরে কাজ করার সময় দশ বারো জনের একটি দল অতর্কিতভাবে তার উপর হামলা করে। ভিক্টিমকে দেশীয় অস্ত্র দিয়ে মেরে মাথা ফাটিয়ে দেয়া হয়েছে। এতে তাসনিম হাসান সাকিব (২৩) ও নাদিয়া আক্তার তারিন (১৪) ভিক্টিমকে সাহায্য করতে এগিয়ে এলে তাদের উপরেও হামলা করা হয়। হামলায় মি. সাকিবেরও মাথা দা দিয়ে কুপ মারে আর নাদিয়া আক্তার তারিনের হাত ভেঙে দেয়া হয়। এসময় ভিক্টিমের বাড়িতে এরা ছাড়া প্রাপ্তবয়স্ক কেউ ছিলো না। জানা যায়, বিবাদী নিজাম উদ্দিন (৩০) বেশ কিছু আগে থেকেই বাদী আবুল কালাম চৌধুরীর ছেলেদের হত্যার হুমকি দিয়ে আসছিলো।\nএ সময় কানাইঘাট থানা পুলিশের অফিসার ইনচার্জ যথাযথ ব্যবস্থা নেবেন বলে বাদীকে আশ্বাস দেন।


এই অক্টোবরেই কি প্রিয়াঙ্কার বিয়ে? – Dubela\nদুবেলাঃ তাঁদের সম্পর্ক নিয়ে বেশ কিছু দিন ধরে নানা মহলে জল্পনা কল্পনা চলছিল৷ বিভিন্ন জায়গাতে জুটিকে ঘনিষ্ঠভাবে দেখাও গিয়েছিল৷ তবে মার্কিন গায়ক নিক জোনসের সঙ্গে তাঁর সম্পর্ক নিয়ে অভিনেত্রী প্রিয়াঙ্কা চোপড়া প্রকাশ্যে অন্তত এতটুকুও মচকাননি৷ বরং এই কানাঘুষোর মাঝে আসল কাজটা নাকি সেরে ফেলেছেন তাঁরা৷ সূত্রের খবর, অত্যন্ত গোপনেই নিকের সঙ্গে বাগদান পর্বটি সেরে ফেলেছেন প্রিয়াঙ্কা৷ যদিও প্রয়াঙ্কা বা তাঁর পরিবারের পক্ষ থেকে এখনও স্পষ্ট করে কিছু জানানো হয়নি৷ সোশ্যাল মিডিয়াতে প্রিয়াঙ্কা ও নিকের প্রেমের খবর নতুন নয়৷ জানা গিয়েছে, ইতিমধ্যে নিকের জন্মদিন পার্টিতেও ছিলেন প্রিয়াঙ্কা৷ সেশ্যাল মিডিয়াতে একে অপরের ছবিতে লাইক ও কমেন্ট করলেও সম্পর্ক নিয়ে মুখ খোলেননি দুজনের কেউই৷ এই অবধি সব ঠিকই ছিল৷ গোল বেধেছে, সলমন খান অভিনীত ‘ভারত’ ছবি থেকে প্রিয়াঙ্কার সরে যাওয়া নিয়ে৷ একদিকে আচমকা এই সিদ্ধান্ত, অন্যদিকে পরিচালক আলি আব্বাস জাফর টুইটে জানান, বিশেষ কোনও কারণে নাকি প্রিয়াঙ্কা এই সিদ্ধান্ত নিয়েছেন৷ তাহলে কি খবর অনুযায়ী, অক্টোবরেই সত্যি সত্যি বিয়ে হতে চলেছে নিক-প্রিয়াঙ্কার!\nGST আওতার বাইরে স্যানিটারি ন্যাপকিন!


সব কথা বলা যায় না - Prothombarta.news - Prothombarta.news\nসব কথা বলা যায় না\nপ্রথমবার্তা, প্রতিবেদক: বিএনপির স্থায়ী কমিটির সভায় ‘ভারত’ প্রসঙ্গে তুমুল বিতর্ক হয়েছে। গতরাতে গুলশানে দলের চেয়ারপারসনের কার্যালয়ে এই বৈঠক অনুষ্ঠিত হয়। বৈঠকে সভাপতিত্ব করেন বিএনপির মহাসচিব মির্জা ফখরুল ইসলাম আলমগীর।\nবেগম খালেদা জিয়ার মুক্তি, গাজীপুর সিটি নির্বাচন এবং তিন সিটি নির্বাচনে কৌশল নির্ধারণের জন্য এই বৈঠক ডাকা হয়েছিল। কিন্তু বৈঠকে তিন নেতার ভারত সফর এবং মির্জা ফখরুলের লন্ডন সফর নিয়েই আলোচনা হয় বেশি।\nবিএনপির স্থায়ী কমিটির সদস্য ড. খন্দকার মোশাররফ হোসেন বৈঠকে বলেছেন, ‘ভারত সফর নিয়ে আমরা অন্ধকারে কেন? কি আলোচনা সেখানে হয়েছে তা জানা প্রয়োজন।’\nস্থায়ী কমিটির আরেক সদস্য মির্জা আব্বাস বলেছেন, ‘ভারত বিরোধী অবস্থান থেকে সরে এলে, বিএনপি আর বিএনপি থাকবে না, এটা আওয়ামী লীগের বি টিম হয়ে যাবে।’\nতিনি বলেন, ‘এই সফর নিয়ে এত লুকোচুরি কেন?’ অবশ্য বৈঠকে মির্জা ফখরুল ইসলাম আলমগীর বলেন, ‘তিন নেতার ভারত সফরে দলের নীতি ও আদর্শের কোনো বিচ্যুতি হয়নি। মূলত: সরকারের উপর চাপ সৃষ্টি এবং ভারতকে বাংলাদেশের জনগণের মনোভাব বোঝানোর জন্য এই সফরের ব্যবস্থা করা হয়েছিল।\nমির্জা ফখরুল বলেন, `ভারতই একমাত্র পারে বর্তমান সরকারের উপরে অংশগ্রহণমূলক নির্বাচনের চাপ সৃষ্টি করতে।` অবশ্য ড. খন্দকার মোশাররফ হোসেন এই বক্তব্যের সঙ্গে ভিন্নমত পোষণ করে বলেন, `ভারতের সঙ্গে দেন-দরবার না করে বরং আন্দোলন করলেই ভারতের উপর চাপ সৃষ্টি করা যায়। এতে ভারতও বিএনপিকে ভয় পাবে।`\nস্থায়ী কমিটির বৈঠকে মির্জা ফখরুলের লন্ডন সফর নিয়েও কথা হয়। যেখানে বিএনপি মহাসচিব তারেক জিয়ার সঙ্গে দুই দফা দীর্ঘ বৈঠক করেন। মির্জা ফখরুল বলেন, ‘তারেক সাহেব আন্দোলন এবং নির্বাচনের ব্যাপারে কিছু পরামর্শ দিয়েছেন। এগুলো আমাদের জন্য গুরুত্বপূর্ণ।’\nগয়েশ্বর চন্দ্র রায় বৈঠকের বিস্তারিত শুনতে চাইলে মির্জা ফখরুল বলেন, ‘সব কথা বলা যায় না।’ তবে তিনি বলেন, ‘সামনে এমন কিছু পরিস্থিতি তৈরি হবে, যেখানে সহজেই আন্দোলন গড়ে তোলা সম্ভব হবে।


মমতাকে সরাসরি হারানোর চ্যালেঞ্জ শুভেন্দুর, নন্দীগ্রাম নিয়ে বাড়ছে পারদ! – প্রিয় বন্ধু বাংলা\nহোম > রাজনীতি > তৃণমূল > মমতাকে সরাসরি হারানোর চ্যালেঞ্জ শুভেন্দুর, নন্দীগ্রাম নিয়ে বাড়ছে পারদ!\nপ্রিয় বন্ধু মিডিয়া রিপোর্ট – এককালে নন্দীগ্রাম ছিল পরিবর্তনের আন্দোলনের অন্যতম আঁতুড়ঘর। মমতা বন্দ্যোপাধ্যায়ের নেতৃত্বে সেখানে বিগত বাম সরকারের বিরুদ্ধে আন্দোলন হলেও স্থানীয় স্তরে সেই আন্দোলনকে অনেকটাই এগিয়ে নিয়ে গিয়েছিলেন বর্তমান বিজেপি নেতা শুভেন্দু অধিকারী। তারপর তৃণমূলকে নন্দীগ্রামে আর পিছনে ফিরে তাকাতে হয়নি। রাজ্যে পরিবর্তনের সরকার আসার পেছনে যেমন অনেকগুলো ঘটনা রয়েছে, ঠিক তেমনই অন্যতম অবদান রয়েছে এই নন্দীগ্রামের।\nস্বাভাবিক ভাবেই রাজ্য রাজনীতিতে আলোড়ন ফেলে দেওয়া নন্দীগ্রামের ভূমিপুত্র হিসেবে পরিচিত শুভেন্দু অধিকারীর কদর বেড়েছে রাজ্য রাজনীতিতে। তৃণমূল কংগ্রেস ক্ষমতায় আসার পর মন্ত্রী থেকে শুরু করে দলের শীর্ষ পদে চলে আসেন শুভেন্দু অধিকারী। কিন্তু সেই শুভেন্দুবাবু গত বছরের ডিসেম্বর মাসে অমিত শাহের হাত ধরে যোগদান করেন ভারতীয় জনতা পার্টিতে। এখন তার প্রধান লক্ষ্য তৃণমূল কংগ্রেসকে পরাজিত করা। আর সেই লক্ষ্যে অটল থেকেই কাজ করে চলেছেন তিনি।\nইতিমধ্যেই নির্বাচনের দামামা বেজে গিয়েছে। শুভেন্দু অধিকারী তৃণমূল কংগ্রেস ছেড়ে বিজেপিতে যোগদান করার পর তৃণমূলের চাপ কিছুটা হলেও বেড়েছে। যার কারণে কিছুদিন আগেই নন্দীগ্রামে এসে মমতা বন্দ্যোপাধ্যায় জানিয়ে দিয়েছিলেন, এবার তিনি এখানে প্রার্থী হবেন। যার পরে তাকে পাল্টা চ্যালেঞ্জ করে হাফ লক্ষ ভোটে মমতা বন্দ্যোপাধ্যায়কে তিনি হারাবেন বলে জানিয়ে দেন শুভেন্দু অধিকারী।\nআর নির্বাচনের দামামা যখন বেজে গিয়েছে, যখন প্রত্যেকে প্রহর গুনছে তৃণমূলের পক্ষ থেকে যদি এখানে মমতা বন্দ্যোপাধ্যায় প্রার্থী হন, তাহলে বিজেপির পক্ষ থেকে কাকে প্রার্থী করা হবে! ঠিক তখনই সরাসরি তৃণমূল নেত্রী তথা রাজ্যের মুখ্যমন্ত্রী মমতা বন্দ্যোপাধ্যায়কে নন্দীগ্রামে হারানোর চ্যালেঞ্জ ছুড়ে দিলেন বিজেপি নেতা শুভেন্দু অধিকারী।\nসূত্রের খবর, মঙ্গলবার বিকেলে খড়গপুর2ব্লকের চক গোপীনাথপুর এলাকায় বিজেপির পক্ষ থেকে একটি জনসভার আয়োজন করা হয়। আর সেখানেই প্রধান বক্তা হিসেবে উপস্থিত ছিলেন রাজ্যের প্রাক্তন মন্ত্রী তথা কিছুদিন আগেই বিজেপিতে যোগদান করা শুভেন্দু অধিকারী। আর সেই সভায় বক্তব্য রাখতে গিয়ে মমতা বন্দ্যোপাধ্যায়কে নন্দীগ্রামে পরাজিত করার চ্যালেঞ্জ ছুড়ে দেন তিনি। শুভেন্দু অধিকারী বলেন, “আমি নন্দীগ্রামে মমতা বন্দ্যোপাধ্যায়কে হারাব। আপনারা নিশ্চিন্তে থাকুন। আমি হারাব। আমাকে দল প্রার্থী করলে সরাসরি হারাব। অন্য কাউকে প্রার্থী করলেও পদ্মফুল ফোটানোর দায়িত্ব আমার।”\nঅর্থাৎ নন্দীগ্রামের ভূমিপুত্র হিসেবে পরিচিত শুভেন্দু অধিকারী যদি বিজেপি টিকিটে নন্দীগ্রামে নাও দাঁড়ান, তাহলেও যে এই আসন বিজেপির হয়ে যেতাম তার কাছে অন্যতম লক্ষ্য, তা বলার অপেক্ষা রাখে না। কেননা যদি এই আসন শুভেন্দু অধিকারী জেতাতে না পারেন, তাহলে তার রাজনৈতিক ক্যারিয়ার কার্যত প্রশ্নের মুখে পড়ে যাবে। তাই তাকে দল প্রার্থী করুক বা না করুক, মমতা বন্দ্যোপাধ্যায়কে তিনি নন্দীগ্রামে পরাজিত করতে যে জান-প্রাণ লাগিয়ে দেবেন, তা শুভেন্দু অধিকারীর এদিনের সভার বক্তব্য থেকেই কার্যত স্পষ্ট বলে মনে করছেন বিশেষজ্ঞরা।\nএকাংশ বলতে শুরু করেছেন, এবারের বিধানসভা নির্বাচনে অত্যন্ত হাড্ডাহাড্ডি লড়াই হবে তৃণমূল কংগ্রেস এবং বিজেপির মধ্যে। তবে সব থেকে বেশি নজরকাড়া কেন্দ্র হয়ে দাঁড়িয়েছে নন্দীগ্রাম। তৃণমূল কংগ্রেসের প্রাক্তন নেতা এবং রাজ্যের প্রাক্তন মন্ত্রী তথা সদ্য বিজেপিতে যোগ দেওয়া শুভেন্দু অধিকারী এই নন্দীগ্রাম বিধানসভা কেন্দ্রের প্রাক্তন বিধায়ক। স্বাভাবিকভাবেই তার শক্ত ঘাঁটি হিসেবে পরিচিত এই কেন্দ্রে এবার তৃণমূলের পক্ষ থেকে তৃণমূল সুপ্রিমো তথা মুখ্যমন্ত্রী মমতা বন্দ্যোপাধ্যায় প্রার্থী হবেন বলে খবর রয়েছে। আর মমতা বন্দ্যোপাধ্যায় নন্দীগ্রামের সভা থেকে সেই কথা বলার পরেই তাকে পাল্টা চ্যালেঞ্জ ছুড়ে দিতে শুরু করেছিলেন শুভেন্দু অধিকারী।\nবর্তমানে প্রতিটি রাজনৈতিক দল তাদের প্রার্থী তালিকা প্রকাশ করবার জন্য দফায় দফায় আলোচনা করতে তৎপর। খুব তাড়াতাড়ি তৃণমূল, বিজেপি সহ অন্যান্য দলের প্রার্থী তালিকা প্রকাশ হবে বলে খবর রয়েছে। আর এই পরিস্থিতিতে নন্দীগ্রামের বিজেপির পক্ষ থেকে যাকেই প্রার্থী করা হোক না কেন, তার দায়িত্ব যে সেই প্রার্থীকে জেতানো এবং মমতা বন্দ্যোপাধ্যায়কে পরাজিত করা তা বুঝিয়ে দিলেন শুভেন্দু অধিকারী। কিন্তু নন্দীগ্রাম নিজের দলের দখলে রাখতে এবং বাংলার মুখ্যমন্ত্রীকে পরাজিত করতে শুভেন্দু অধিকারী কতটা সচেষ্ট হন এবং নিজের কথা কতটা রাখতে পারেন, সেদিকেই নজর থাকবে সকলের।\nট্যাগড bjp rajniti suvendu tmc TMC Vs BJP\nঅল্পবিস্তর বিশৃঙ্খলা দিয়ে ভোটগ্রহণ শুরু হয়ে গেল ত্রিপুরাতে\nসাবালিকা হওয়ার দুমাস আগেই মেয়ের বিয়ে দিলেন বিজেপি নেতা! ঝড় তুলতে আসরে তৃণমূল শিবির


সাউদাম্পটনের রোজ বোলে আইসিসি ক্রিকেট বিশ্বকাপের ৩১তম ম্যাচে টস জিতে...\n০৩:৪৭ পিএম. ২৪ জুন ২০১৯\nদ্বাদশ বিশ্বকাপে নিজেদের সপ্তম ম্যাচে আফগানিস্তানের মুখোমুখি হচ্ছে বাংলাদেশ। নিজেদের...\n১২:২৩ পিএম. ২৪ জুন ২০১৯\n১৫ বছর পর রোজ বোলেতে বাংলাদেশ, ছিল হারের রেকর্ড\nসাউদাম্পটনের রোজ বোলে দ্বাদশ বিশ্বকাপে নিজেদের সপ্তম ম্যাচ খেলতে নামছে...\n১১:২৬ এএম. ২৪ জুন ২০১৯\nদ্বাদশ বিশ্বকাপে আফগানিস্তানের বিপক্ষে নিজেদের ম্যাচটি কতটা গুরুত্বপূর্ণ তা দলের...\n১০:৫১ এএম. ২৪ জুন ২০১৯\nফেবারিট হিসেবেই আফগানদের বিপক্ষে খেলবে বাংলাদেশ\nবিশ্বকাপে নিজেদের সপ্তম ম্যাচে আফগানিস্তানের বিপক্ষে ফেভারিট হিসেবেই খেলতে নামবে...\n০৯:২৯ পিএম. ২৩ জুন ২০১৯\nবিশ্বকাপে নিজেদের সপ্তম ম্যাচে মঙ্গলবার (২৪ জুন) আফগানিস্তানের বিপক্ষে মাঠে...\n০৮:৩৪ পিএম. ২২ জুন ২০১৯\nবিশ্বকাপে নিজেদের ষষ্ঠ ম্যাচে অস্ট্রেলিয়ার কাছে ৪৮ রানে হেরেছে বাংলাদেশ।...\n০৬:২১ পিএম. ২২ জুন ২০১৯\nশ্রীলঙ্কার কাছে ইংল্যান্ডের হার, বাংলাদেশের জন্য কতটা ভালো\nস্বাগতিকদের বিপক্ষে শ্রীলঙ্কার জয়ে বিশ্বকাপ হঠাৎ জমে উঠলো। ইংল্যান্ডকে ২০...\n১২:৪১ এএম. ২২ জুন ২০১৯\nদ্বাদশ বিশ্বকাপে নিজেদের ষষ্ঠ ম্যাচে অস্ট্রেলিয়ার কাছে ৪৮ রানে হেরে...\n১২:১০ এএম. ২২ জুন ২০১৯\nসেমির স্বপ্ন নিয়ে সাউদাম্পটনে বাংলাদেশ\nদ্বাদশ বিশ্বকাপে লিগ পর্বে ৯টি করে ম্যাচের মধ্যে ইতোমধ্যে ৬টি...\n১০:৪৭ পিএম. ২১ জুন ২০১৯\nবড় ক্ষতি করেছে ম্যাক্সওয়েলের ইনিংস!\nওয়েস্ট ইন্ডিজের বিপক্ষে জয়ের পর বেশ চাঙ্গা ছিলো টাইগাররা। জয়...\n০১:১০ পিএম. ২১ জুন ২০১৯\nবাঁ-হাতি ওপেনার ডেভিড ওয়ার্নারের ১৬৬ রানের সুবাদে দ্বাদশ বিশ্বকাপের ২৬তম...\n০৮:১০ পিএম. ২০ জুন ২০১৯\nঅস্ট্রেলিয়ার বিপক্ষে টাইগার একাদশে দুই পরিবর্তন\nঅস্ট্রেলিয়ার বিপক্ষে জয় পেলে সেমিফাইনালের পথে এগিয়ে যাবে বাংলাদেশ। এমন...\n০৩:৩২ পিএম. ২০ জুন ২০১৯\nনটিংহামে ভালো স্মৃতি নেই বাংলাদেশের, তবে..\nঅস্ট্রেলিয়ার বিপক্ষে এবারের বিশ্বকাপে নিজেদের ষষ্ঠ ম্যাচ খেলবে বাংলাদেশ। নটিংহামের...\n১০:৫৬ এএম. ২০ জুন ২০১৯\nবাংলাদেশ ফাইনাল খেলবে : ক্রীড়া প্রতিমন্ত্রী\nইংল্যান্ডে চলমান বিশ্বকাপে বাংলাদেশ ফাইনাল খেলবে বলে আশাবাদ ব্যক্ত করেছেন...\n১১:৫৯ পিএম. ১৯ জুন ২০১৯\nঅস্ট্রেলিয়াকে হারাতে তিন বিভাগেই ভালো করতে হবে : মাশরাফি\nবিশ্বকাপে নিজেদের ষষ্ঠ ম্যাচে অস্ট্রেলিয়ার বিপক্ষে ভালো ফল করতে হলে...\n১১:৩৮ পিএম. ১৯ জুন ২০১৯\nবাংলাদেশ বড় কোন দলের সঙ্গে জিতলে অঘটন ভাবার কিছু নেই।...\n০৯:৪৫ পিএম. ১৯ জুন ২০১৯\nওয়ানডে ক্রিকেটে অস্ট্রেলিয়ার বিপক্ষে বাংলাদেশের জয় রয়েছে মাত্র একটি। সেটিও...\n০৮:২৩ পিএম. ১৯ জুন ২০১৯\nমাঠেই সব সমালোচনার জবাব দিলেন মাশরাফি নিজেই। তাই সাকিব আর...\n০২:৩৯ এএম. ১৮ জুন ২০১৯\nবিশ্বকাপের ২৩তম আসরে ওয়েস্ট ইন্ডিজের বিপক্ষে রেকর্ড সৃষ্টি করে জয়...\n১১:২৩ পিএম. ১৭ জুন ২০১৯


হতাশা এবং বিষণ্ণতা কি কোভিড-১৯ থেকেও ভয়ানক ফলাফল নিয়ে আসতে পারে? - মনের খবর\nমানসিক স্বাস্থ্য সুরক্ষায় বাংলাদেশি প্রতিষ্ঠান নিয়ে ফেসবুকের নতুন উদ্যোগ\nযৌন মিলনের মাত্রা এবং মানসিক সন্তুষ্টি\nনারীর যৌন রোগ\nডিসলেক্সিয়া (Dyslexia): পড়াশোনায় পিছিয়ে পড়ে শিশুরা\nযৌনজীবন: নানান দেশে নানান ভাবে\nউদ্বেগ এবং দুশ্চিন্তায় ভুগছি\nবাংলা ভাষা ও ভাষা বিজ্ঞান: ভাষা পদযাত্রা\nযেসব অভ্যাস মানসিক স্বাস্থ্যঝুঁকি তৈরি করতে পারে!\nদীর্ঘমেয়াদে করোনাভাইরাস সংক্রমণের লক্ষণ\nকরোনায় অবসাদঃ সুস্থতায় করণীয়\nHome ফিচার হতাশা এবং বিষণ্ণতা কি কোভিড-১৯ থেকেও ভয়ানক ফলাফল নিয়ে আসতে পারে?\nহতাশা এবং বিষণ্ণতা কি কোভিড-১৯ থেকেও ভয়ানক ফলাফল নিয়ে আসতে পারে?\nকোভিড-১৯ থেকে রক্ষা পাবার জন্য কার্যকরী কোন প্রতিষেধক এখনো আবিষ্কৃত না হওয়ায় সবার মাঝেই নিজের ও পরিবারের সদস্যদের সুরক্ষা নিয়ে চরম দুশ্চিন্তা এবং হতাশা কাজ করছে। তাই ঘরে বসেও অনেকে নানা ধরণের মানসিক সমস্যার সম্মুখীন হচ্ছেন। কোভিড-১৯ থেকেও এই সমস্যা গুলি অনেকাংশেই বেশী ক্ষতি সাধন করছে।\nকোভিড-১৯ থেকে সুরক্ষিত থাকতে আমাদের ঘরে থাকতে বলা হয়েছে, সামাজিক দূরত্ব বজায় রাখতে বলা হয়েছে। এটাই এখন পর্যন্ত কোভিড-১৯ থেকে সুরক্ষিত থাকার অন্যতম প্রধান উপায়। দীর্ঘ দিন ধরে ঘরে আবদ্ধ থাকার ফলে কোভিড-১৯ থেকে তো সুরক্ষিত থাকা সম্ভব হচ্ছে কিন্তু এর ফলে সাধারণ মানুষের মানসিক স্বাস্থ্য ভীষণ ভাবে ক্ষতিগ্রস্ত হচ্ছে। সামাজিক ভাবে বিচ্ছিন্ন থাকার ফলে সবার মাঝেই কাজ করছে অবসাদ এবং বিরক্তি। স্বাভাবিক কাজকর্ম ব্যহত হচ্ছে, কর্মহীন হয়ে মানুষ চরম অর্থনৈতিক সমস্যার মধ্যে রয়েছে। এগুলোও হতাশা, দুশ্চিন্তা এবং বিষণ্ণতার অন্যতম প্রধান কারণ। এসব সমস্যায় জর্জরিত হয়ে অনেকে আত্মহননের পথও বেছে নিচ্ছে।\nকর্মহীন মানুষের সাথে সাথে যারা এসময় বভিন্ন ধরণের কাজের সাথে যুক্ত যেমন, ডাক্তার, নার্স, ব্যাংকার, সরকারী চাকুরীজীবী, পুলিশ ইত্যাদি শ্রেণী পেশার লোকজন প্রতি দিনই বাইরে বের হচ্ছেন সেবামূলক বিভিন্ন কাজের জন্য। তাদের মানসিক স্থিতিও অত্যন্ত সংকটজনক অবস্থায় রয়েছে। যেহেতু কোভিড-১৯ মহামারীর জন্য বাইরে না যাওয়ার নির্দেশনা দেওয়া হয়েছে এবং বাইরে গেলে সংক্রমণের সম্ভাবনা অত্যন্ত প্রবল তাই মহামারীর কবলে পড়ার আশঙ্কায় সবার মাঝেই চরম আতঙ্ক বিরাজ করছে। নিজের ও পরিবারের সংক্রমণের ভয়ে প্রতিটা দিন কাটছে অত্যন্ত দুশ্চিন্তায়।\nতাছাড়া যারা বয়স্ক তাদের জন্য এ সময়ে সব থেকে বেশী যে বিষয়টি মানসিক সমস্যার কারণ হয়ে দাঁড়িয়েছে সেটি হল একাকীত্ব। বাইরে যাওয়ার সুযোগ নেই এবং একই সাথে ঘরের মাঝে আবদ্ধ থাকার কারণে তাদের উপর এর অত্যন্ত বিরূপ প্রভাব পড়ছে। করোনা ঝুঁকি তাদের মাঝে বেশী থাকায় দুশ্চিন্তা এবং উৎকণ্ঠায় শারীরিক বিভিন্ন সমস্যাও উদ্ভূত হচ্ছে। একই সাথে শিশুদের মাঝেও নানান রকম মানসিক সমস্যা দেখা দিচ্ছে। শিশুরা খেলাধুলা সহ অন্যান্য কাজে বাইরে না যেতে পেরে এবং সারাক্ষণ ঘরে থেকে ফোন ও টিভি দেখার ফলে নানা রকম শারীরিক ও মানসিক সমস্যায় আক্রান্ত হচ্ছে।\nবিশ্বে করোনা আক্রান্ত রোগীর সংখ্যা দিন দিন বৃদ্ধি পাচ্ছে। কিন্তু এই হার মানসিক সমস্যায় ভোগা মানুষের তুলনায় অনেক কম। তাছাড়া করোনায় সুস্থতার হারও নেহাত কম নয় কিন্তু এসব মানসিক সমস্যা অধিকাংশ ক্ষেত্রেই থেকে যাচ্ছে চিকিৎসার বাইরে। তাই ব্যক্তির শারীরিক ও মানসিক স্বাস্থ্যের উপর ফেলছে এক সুদীর্ঘ প্রভাব। যা ভালোভাবে লক্ষ্য করলে দেখা যাবে করোনা থেকেও অধিক ক্ষতির কারণ হয়ে দেখা দিচ্ছে।\nপ্রায় সব শ্রেণী, পেশা এবং বয়সের মানুষ মানসিক সমস্যায় ভুগছেন যার নিরাময় অত্যন্ত জরুরী। আমরা শারীরিক সমস্যাকে অত্যন্ত গুরুত্ব সহকারে বিবেচনা করছি কিন্তু মানসিক স্বাস্থ্যকে গুরুত্ব দিচ্ছিনা। এটা মোটেও সমীচীন নয়। মানসিক সমস্যা বিভিন্ন ধরণের শারীরিক সমস্যা সৃষ্টি করতে পারে এবং মানসিক স্বাথ্য ভাল থাকলেই একমাত্র শারীরিক ভাবে সুস্থ থাকা যায়।\nএসব দিক বিবেচনা করলে বলাই যায় বিশ্ব এখন করোনা আক্রান্ত রোগীর সংখ্যা থেকে মানসিক সমস্যায় ভোগা রোগীর সংখ্যা বহুগুণ এবং এই সমস্যা অধিকতর ক্ষেত্রেই থাকছে সবার আড়ালে যা এক সুদূরপ্রসারী সমস্যা তৈরি করতে যাচ্ছে। তাই আমাদের অবশ্যই করোনা মোকাবেলার পাশাপাশি মানসিক স্বাস্থ্যের দিকেও মনযোগী হতে হবে এবং হতাশা, আশঙ্কা, ভয় এবং বিষণ্ণতা সহ এসব মানসিক সমস্যার অত্যন্ত দ্রুত নিরাময়ের ব্যবস্থা গ্রহণ করতে হবে।\nকরোনায় স্বজনহারাদের জন্য মানসিক স্বাস্থ্য পেতে দেখুন: কথা বলো কথা বলি\nPrevious articleশিশুদের মানসিক স্বাস্থ্য উন্নয়নের সহায়ক কৌশল\nNext articleমানসিক চাপ (স্ট্রেস) কি মাদকাসক্তির কারণ?\nমিথ্যে করে হাসলেও মন ভালো হয়\nসঙ্গী আপনার প্রতি যত্নশীল কি না কিভাবে বুঝবেন\nশিশুদের সহানুভূতিশীল এবং আত্মনির্ভরশীল করে গড়ে তোলার কিছু কৌশল


বাংলাদেশে বিএমডব্লিউ ও মার্সিডিজ বেঞ্জ তৈরি করতে চায় জার্মানি. DeshiCar.com\n2019-12-26 Views: 1003\nবাংলাদেশের কার মার্কেটের জন্য আরো একটি সুখবর!মিতসুবিশি জাপানের পরে জার্মান পৃথিবি বিখ্যাত ব্র্যান্ডের গাড়ি বানাতে চায় বাংলাদেশে। হ্যাঁ! সম্প্রতি বাংলাদেশে বিএমডাব্লু এবং মার্সিডিস বেনজ তৈরি প্রস্তাব রেখেছে জার্মানি।\nআমাদের অর্থমন্ত্রী আ হ ম মুস্তফা কামাল জানিয়েছেন, “বিএমডব্লিউ ও মার্সিডিজ বেঞ্জ গাড়ি বাংলাদেশে তৈরির প্রস্তাব দিয়েছে জার্মানি। এ লক্ষ্যে এই গাড়ির কিছু পার্টস বংলাদেশে তৈরি করা হবে এবং কিছু পার্টস বিদেশ থেকে নিয়ে আসা হবে। পরে এখানেই অ্যাসেম্বল হবে।”সোমবার (৯ সেপ্টেম্বর) রাজধানীর শেরেবাংলা নগরে পরিকল্পনা কমিশনে অর্থমন্ত্রীর দফতরে বাংলাদেশে নিযুক্ত জার্মানির রাষ্ট্রদূত পিটার ফারেনহোল্টজের নেতৃত্বে বাংলাদেশ সফরে আসা জার্মানির একটি প্রতিনিধিদলের সঙ্গে বৈঠক শেষে এসব তথ্য জানান অর্থমন্ত্রী। খবর বাংলা ট্রিবিউনের। আ হ ম মুস্তফা কামাল আরও জানান, জার্মানির প্রতিনিধি দল বিএমডব্লিউ ও মার্সিডিজ বেঞ্জ গাড়ি বাংলাদেশে সংযোজনের জন্য প্রস্তাব দিয়েছে। এই বাংলাদেশে বিএমডব্লিউ ও মার্সিডিজ বেঞ্জ তৈরি করতে চায় জার্মানি এটি যদি হয়, তাহলে বাংলাদেশকে আর ব্যয়বহুল গাড়ি আমদানি করতে হবে না।\nউল্লেখ্য, ব্যবসা-বাণিজ্যের সম্ভাবনা খতিয়ে দেখতে জার্মানির ব্যবসায়ী প্রতিনিধি দলটি পাঁচ দিনের সফরে ঢাকায় অবস্থান করেছেন।


Bcs Preparation April 2, 2021 July 19, 2021 পিডিএফ ডাউনলোড, বাংলা ভাষার ব্যাকরণ ও নির্মিতি\nবাক্য বা বাক্যাংশের বিশেষ প্রকাশভঙ্গিকে বলা হয় বাগধারা। বিশেষ প্রসঙ্গে শব্দের বিশিষ্টার্থক প্রয়ােগের ফলে বাংলায় বহু বাগধারা তৈরি হয়েছে। এ ধরনের প্রয়ােগের পদগুচ্ছ বা বাক্যাংশ আভিধানিক অর্থ ছাপিয়ে বিশেষ অর্থের দ্যোতক হয়ে ওঠে। যেমন : ‘অন্ধকারে ঢিল ছােড়া’ কথাটা দিয়ে বােঝানাে হয় ‘আন্দাজে কিছু করা। এর সঙ্গে অন্ধকারে ঢিল ছােড়ার বাস্তব কোনাে সম্পর্ক নেই।\nযে পদগুচ্ছ বা বাক্যাংশ বিশিষ্টার্থক প্রয়ােগের ফলে আভিধানিক অর্থের বাইরে আলাদা অর্থ প্রকাশ করে, তাকে বলা হয় বাগধারা।\nবাগধারার সাহায্যে আমরা ভাষাকে সংক্ষিপ্ত করি। ভাবের ইঙ্গিতময় প্রকাশ ঘটিয়ে বক্তব্যকে রসমধুর করে উপস্থাপনের অসাধারণ ক্ষমতা রয়েছে বাগধারার। বাগধারার মাধ্যমে সমাজের দৈনন্দিন জীবনের অভিজ্ঞতা সূক্ষ্ম ব্যঞ্জনায় উদ্ভাসিত হয়। এদিক থেকে বাগধারা বাংলা সাহিত্যের বিশেষ সম্পদ। বাগধারা গঠনে বিভিন্ন শব্দের ব্যবহারকে শব্দের রীতিসিদ্ধ প্রয়ােগও বলা হয়। একে বাগবিধিও বলা হয়ে থাকে।\n[penci_button link=”https://drive.google.com/file/d/1AsYXPtjdyyaXlI65APS8bSriZ3tb9gNo/view?usp=sharing” icon=”fa fa-address-book” icon_position=”left” align=”center” full=”1″ size=”small”]PDF Download Here[/penci_button]\nবাক্যে বাগধারা প্রয়ােগের উদাহরণ:\nঅকালকুণ্ড (অকেজো) : অকাল কুম্মাও লােকটা গতকালও কাজটা শেষ করতে পারেনি।\nঅকালপক্ব (হঁচড়ে পাকা) : এমন অকালপক্ব ছেলেকে যে শিক্ষকরা প্রশ্রয় দেবেন না তাতে সন্দেহ নেই।\nঅকুল পাথার (মহাবিপদ) : ভালাে কলেজে ভর্তি হতে না পেরে অনেক ছাত্র অকূল পাথারে পড়েছে।\nঅকা পাওয়া (মরে যাওয়া) : যে কোনাে দিনই থুথুড়ে বুড়ােটা অক্কা পেতে পারে।\nঅগাধ জলের মাছ (সুচতুর ব্যক্তি) : মােড়ল সাহেব অগাধ জলের মাছ, তাকে বােঝা বড় কঠিন।\nঅগ্নিপরীক্ষা (কঠিন পরীক্ষা) : ২০০৭ সালে বাংলাদেশ ক্রিকেট দলের শ্রীলংকা সফর ছিল অগ্নিপরীক্ষা।\nঅগ্নিশর্মা (খুবই রাগান্বিত) : লােকটার বেয়াদবি দেখে বাবা রেগে অগ্নিশর্মা হলেন।\nঅদৃষ্টের পরিহাস (ভাগ্যবিড়ম্বনা) : অদৃষ্টের পরিহাসে অনেক ধনকুবের পথের ফকির হয়ে গেল।\nঅনধিকার চর্চা (অজানা বিষয়ে হস্তক্ষেপ) : আমি ব্যবসায়ী মানুষ, সাহিত্যের আলােচনা আমার জন্যে অনধিকার চর্চা।\n[penci_related_posts dis_pview=”no” dis_pdate=”no” title=”আরো পড়ুন” background=”” border=”” thumbright=”no” number=”4″ style=”list” align=”none” withids=”” displayby=”cat” orderby=”rand”]\nঅনুরােধে টেকি গেলা (অনুরােধে কষ্ট স্বীকার) : অনুরােধে অনেক চেঁকি গিলেছি, এখন আর পারছি না।\nঅন্ধের যষ্টিনড়ি (অক্ষম লােকের একমাত্র অবলম্বন) : একমাত্র নাতিটি বুড়ির অন্ধের যষ্টি।\nঅন্ধকার দেখা (বিপদে সমাধানের উপায় না দেখা) : বাবার অকালমৃত্যুতে মেয়েটা চোখে অন্ধকার দেখতে লাগল।\nঅন্ধকারে ঢিল ছােড়া (আন্দাজে কিছু করা) : অন্ধকারে ঢিল না ছুড়ে আসল ঘটনাটা জেনে এসাে।\nঅমাবস্যার চাঁদ (দুর্লভ ব্যক্তি বা বসু) : আপনি দেখছি অমাবস্যার চাঁদ হয়ে উঠেছেন, আপনার দেখা মিলছে না।\nঅরণ্যে রােদন (নিষ্ফল অনুনয়) : লােকটা হাড়কৃপণ, ওর কাছে কিছু চাওয়া আর অরণ্যে রােদন একই কথা।\nঅর্ধচন্দ্র (গলা ধাক্কা) : দারােয়ান উটকো লােকটাকে অর্ধচন্দ্র দিয়ে বের করে দিল।\nআকাশকুসুম (অবাস্তব ভাবনা) : শহরের সেরা কলেজে ভর্তি হওয়া অনেকের জন্যই এখন আকাশকুসুম ব্যাপার।\nআকাশ থেকে পড়া (স্তম্ভিত হওয়া) : পাপিয়ার কথা শুনে তাসলিমা যেন আকাশ থেকে পড়ল।\nআকাশ-পাতাল (সীমাহীন) : শহর ও গ্রামের জীবনযাত্রায় এখনও আকাশ-পাতাল পার্থক্য রয়েছে।\nআকাশ ভেঙে পড়া (মহাবিপদে পড়া) : বন্যায় ঘরবাড়ি ভেসে যাওয়ায় অনেক পরিবারের মাথায় আকাশ ভেঙে পড়েছে।\nআকাশে তােলা (অতিরিক্ত প্রশংসা করা) : কেউ কেউ স্বার্থ হাসিলের জন্য কর্মকর্তাদের আকাশে তােলে।\nআকাশের চাঁদ (দুর্লভ বস্তু) : সেরা কলেজে ভর্তি হতে পেরে ভাইয়া যেন আকাশের চাঁদ হাতে পেল।\nআক্কেল গুড়ুম (হতবুদ্ধি অবস্থা) : ছেলেটার কথাবার্তা শুনে তাে আমার আক্কেল গুড়ুম!\nআক্কেল সেলামি (বােকামির দণ্ড) : ধাপাবাজ লােকটার পাল্লায় পড়ে টাকাগুলাে আক্কেল সেলামি দিতে হলাে।\nআখের গােছানাে (ভবিষ্যৎ গুছিয়ে নেওয়া) : দুর্নীতিবাজরা আখের গুছিয়ে নিলেও পার পাচ্ছে না।\nআঙুল ফুলে কলাগাছ (হঠাৎ বিত্তবান হওয়া) : শেয়ারের ব্যবসায় কুদুস সাহেব এখন আঙুল ফুলে কলাগাছ।\nআট কপালে (হতভাগ্য) : আট কপালে লােকের ভাগ্যে চাকরি জোটা মুশকিল।\nআঠারাে মাসে বছর (ঢিলেমি) : আমার মামা সব কাজেই দেরি করেন। সবাই বলেন তার নাকি আঠারাে মাসে বছর।\nআদাজল খেয়ে লাগা (উঠে পড়ে লাগা) : পরীক্ষায় জিপিএ-৫ পাওয়ার জন্য মাহমুদ আদাজল খেয়ে লেগেছে।\nআদায় কাঁচকলায় (শত্রুভাবাপন্ন) : ওদের ভাইয়ে ভাইয়ে আদায় কাঁচকলায় সম্পর্ক, কেউ কাউকে সহ্য করে\nআবােল-তাবােল (এলােমেলাে কথা) : আসল ঘটনা লুকোতে গিয়ে সে আবােল-তাবােল বকে চলেছে।\nআমড়া কাঠের টেকি (অকেজো লােক) : ও একটা আমড়া কাঠের চেঁকি, ওকে দিয়ে কাজটা হবে না।\nআমলে আনা (গুরুত্ব দেওয়া) : পুলিশ দারােয়ানের কোনাে কথাই আমলে আনল না।\nআলালের ঘরের দুলাল (বড় লােকের আদুরে ছেলে) : এই আলালের ঘরের দুলালটি কাজ দেখলে ভয় পায়।\nআষাঢ়ে গল (বানানাে কথা) : সময়মতাে কাজে আসেনি, তার জন্যে আষাঢ়ে গল্প বলার দরকার কী?\nআসমান-জমিন ফারাক (বিপুল ব্যবধান) : ধনী ও গরিবের জীবনযাত্রায় আসমান-জমিন ফারাক।\nআস্তানা গাড়া (সাময়িকভাবে কোথাও থাকতে শুরু করা) : বানভাসি লােকগুলাে বাঁধের ওপর আস্তানা গেড়েছে।\nআহলাদে আটখানা (আনন্দে আত্মহারা) : মাধ্যমিক পরীক্ষায় এ-প্লাস পেয়ে সে আহ্লাদে আটখানা।\nআরো পড়ুন : বাংলা ভাষার রীতি ও বিভাজন | বাংলা ভাষার ব্যাকরণ ও নির্মিতি নবম-দশম শ্রেণি\nইচড়ে পাকা (অল্প বয়সেই পেকে গেছে এমন) : ওই ইচড়ে পাকা ছেলেটাকে পাত্তা দিলেই ঘাড়ে চেপে বসবে।\nইতর বিশেষ (সামান্য পার্থক্য) : ফলাফলে একই গ্রেড প্রাপ্তদের মধ্যে ইতর বিশেষ করা মুশকিল।\nউড়ে এসে জুড়ে বসা (বিনা অধিকারে এসে সর্বেসর্বা হয়ে বসা) : উনি উড়ে এসে জুড়ে বসে মাতব্বরি করবেন, তা পুরােনােরা মানবেন কেন?\nউত্তম-মধ্যম (প্রচণ্ড মার) : ছিনতাইকারীকে উত্তম-মধ্যম দিয়ে পুলিশের হাতে তুলে দেওয়া হলাে।\nউজ সংকট (দু দিকেই বিপদ) : বিজ্ঞান না বাণিজ্য, কোনটা পড়ব এ নিয়ে উভয় সংকটে পড়েছি।\nউলুবনে মুক্তো ছড়ানোে (অপাত্রে মূল্যবান কিছু প্রদান) : ওকে জ্ঞান দেওয়া আর উলুবনে মুক্তো ছড়ানাে একই কথা।\nএঁটে ওঠা (সমানে পাল্লা দিতে পারা) : তােমার সঙ্গে এঁটে ওঠা মুশকিল।\nএককথার মানুষ (কথা রাখে এমন) : আমাকে বিশ্বাস করতে পারেন, আমি এক কথার মানুষ।\nএকচোখাে (পক্ষপাতদুষ্ট) : একচোখাে লােকের কাছে কখনাে সুবিচার আশা করা যায় না।\nএলাহি কাণ্ড (বিরাট আয়ােজন) : সওদাগর সাহেবের মেয়ের বিয়ে, এলাহি কাণ্ড তাে হবেই।\nএকাই একশ (যথেষ্ট সমর্থ) : ঐ পুঁচকে ছোঁড়াকে মােকাবেলার জন্য আমি একাই একশ।\nএসপার ওসপার (যে-কোনােভাবে মীমাংসা) : ঝামেলাটা আর সহ্য হয় না। এবার এসপার ওসপার করতেই হবে।\nওত পাতা (সুযােগের অপেক্ষায় থাকা) : বিড়ালটা মাছ চুরি করার জন্য ওত পেতে রয়েছে।\nকড়ায় গণ্ডায় (সূক্ষ্ম হিসেব অনুযায়ী) : ও তার পাওনা কড়ায় গণ্ডায় বুঝে নিতে এসেছিল।\nকথার কথা (হালকা কথা) : আমি কথার কথা একটা মন্তব্য করেছি আর তাতেই রাজু খেপে গেল\nকপাল ফেরা (সৌভাগ্য লাভ) : ছেলেটা হঠাৎ বিদেশে চাকরি পাওয়ায় চাচা-চাচির কপাল ফিরেছে।\nকলুর বলদ (অন্যের জন্য একটানা খাটুনি) : সংসারের হাল ধরতে ছােট মামা কলুর বলদের মতাে ঘানি টানছেন।\nকাঁচা পয়সা (অল্প আয়াসে নগদ উপার্জন) : দুর্নীতি করে অনেকেই কাঁচা পয়সা কামাই করেছে।\nকাঁঠালের আমসত্ত্ব (অসত্ব বস্তু) : বাংলায় ১০০-তে ১০০ নম্বর পাওয়া কাঁঠালের আমসত্ত্বের মতাে।\nকাছাটিলা (অগােছালাে স্বভাবের) : যেমন কাছাঢিলা লােক তুমি, ছাতা তুমি হারাবে না তাে কে হারাবে?\nকাঠখড় পােড়ানাে (নানারকম চেষ্টা ও পরিশ্রম) : কাজটা হাসিলের জন্য অনেক কাঠখড় পােড়াতে হবে।\nকাঠের পুতুল (নির্জীব, অসার লােক) : কোনাে কোনাে মন্ত্রী হয়ে যান কাঠের পুতুল, সব কাজ চালান তাঁর সচিব।\nকান খাড়া করা (মনােযােগী হওয়া) : আদালতে কী রায় হয় তা শােনার জন্য আইনজীবীরা কান খাড়া করে রইল।\nকান পাতলা (বিশ্বাসপ্রবণ) : বড় সাহেব এমন কান পাতলা যে তার অধীনে কাজ করাই মুশকিল।\nকান ভারী করা (কারও বিরুদ্ধে অসন্তোষ সৃষ্টি) : তুমি নাকি আমার বিরুদ্ধে বড়কর্তার কান ভারী করেছ?\nকুলকাঠের আগুন ( তীব্র মনঃকষ্ট) : লাঞ্ছনা অপমানে তার মনের মধ্যে কুল কাঠের আগুন জ্বলতে লাগল।\nকুপমণ্ডুক (সংকীর্ণমনা লােক) : আমাদের সমাজে কূপমন্ডুক লােকের অভাব নেই।\nকেউকেটা (নিন্দার্থে গণ্যমান্য লােক) : আপনি কি এমন কেউকেটা যে আপনার কথা শুনতেই হবে!\nকেঁচে গভূষ করা (পুনরায় প্রথম থেকে শুরু করা) : পুরাে হিসাবটাই ভুল হয়েছে। আবার কেঁচে গণ্ডুষ করতে হবে।\nকেঁচো খুঁড়তে সাপ (সামান্য ঘটনার সূত্রে গুরুতর ঘটনা প্রকাশ) : জাল টাকা তদন্ত করতে গিয়ে বিরাট জালিয়াতি ক্র ধরা পড়ল— এ যে কেঁচো খুঁড়তে সাপ!\nকোমর বাঁধা (কাজে উঠে পড়ে লাগা) : পরীক্ষায় ভালাে ফল করার জন্য তাহমিনা কোমর বেঁধে পড়াশুনায় লেগেছে।\nখণ্ড প্রলয় (তুমুল কাণ্ড) : মােবাইল ফোন হারানােকে কেন্দ্র করে পাশের বাসায় একটা খণ্ড প্রলয় ঘটে গেছে।\nখয়ের খা (খােশামােদকারী, চাটুকার) : ক্ষমতাসীনদের চারপাশে খয়ের খা লােকের ভিড় জমে যায়।\nখুঁটির জোর (পৃষ্ঠপােষকের সহায়তা) : খুঁটির জোর আছে বলেই সে বারবার বদলি ঠেকায়।\nগড্ডলিকা প্রবাহ (অন্ধের মতাে অনুসরণ) : বিত্তের মােহে সমাজের অনেকে গড্ডলিকা প্রবাহে গা ভাসিয়ে দেয়।\nগণ্ডারের চামড়া (অপমান বা তিরস্কার গায়ে লাগায় না এমন) : ওর বােধ হয় গণ্ডারের চামড়া, তাই শত অপমানেও কোনাে ভাবান্তর নেই।\nগদাইল-করি চাল (ঢিলেমি) : এমন গদাই লশকরি চালে চললে কাজটা এ মাসেও শেষ হবে না।\nগলগ্রহ (দায় বা বােঝা) : অন্যের গলগ্রহ হয়ে বেঁচে না থেকে নিজের পায়ে দাঁড়ানাের চেষ্টা করা উচিত।\nগাছে তুলেমইকাড়া (কাজে নামিয়ে সরে পড়া) : তােমার ভরসায় এত বড় কাজে হাত দিয়েছি। এখন গাছে তুলে মই কেড়ে নিচ্ছ যে!\nগায়ে পড়া (অযাচিত ঘনিষ্ঠতা) : অমন গায়ে পড়া লােককে চেয়ারম্যান সাহেব পাত্তা দেবেন বলে মনে হয়\nগায়ে ফুঁ দিয়ে বেড়ানাে (কোনাে দায়িত্ব গ্রহণ না করা) : ও নেবে দায়িত্ব? গায়ে ফুঁ দিয়ে বেড়ানােই যে ওর স্বভাব।\nগোয়ার গােবিন্দ (নির্বোধ ও একগুঁয়ে লােক) : কাজটা বুঝে শুনে করবে। গোয়ার গােবিন্দের মতাে করলে চলবে না।\nগােড়ায় গলদ (মূলে কিংবা শুরুতে ভুল) বিয়ের আয়ােজনে গােড়ায় গলদ ছিল বলে এত বিশৃঙ্খলা।\nগােবর গণেশ (বােকা, অকর্মণ্য লােক) : ছেলেটার না আছে বুদ্ধি, না পারে কোনাে কাজ ও একেবারে গােবর গণেশ।\nগােল্লায় যাওয়া (উচ্ছন্নে যাওয়া) : বাবা-মায়ের আদরের ঠেলায় ছেলেটা গােল্লায় গেছে।\nঘাম দিয়ে জ্বর ছাড়া (উদ্বেগ-উৎকণ্ঠা থেকে স্বস্তি) : ছেলেটা ঘরে ফিরে আসায় সবার ঘাম দিয়ে জ্বর ছাড়ল।\nঘাস কাটা (বাজে কাজে সময় নষ্ট করা) : অন্যেরা কাজ করবে আর তুমি বসে বসে ঘাস কাটবে? তা হবে না।\nঘােড়া ব্লেগ (উকট বাতিক) : ভাত জোটে না, বড়লােকের মেয়ে বিয়ে করতে চায় গরিবের ঘােড়ারােগ আর কি!\nঘােড়া ডিঙিয়ে ঘাস খাওয়া (ওপরওয়ালাকে এড়িয়ে কাজ হাসিল) : সরকারি অফিসে ঘােড়া ডিঙিয়ে ঘাস\nখাওয়া কঠিন। ঘােড়ার ডিম (অস্তিত্বহীন বস্তু) : ও তােকে বইটা দেবে? ঘােড়ার ডিম দেবে।\nচাঁদের হাট (সুখের সংসার) : অবসর জীবনে শরীফ সাহেব কৃতী সন্তানদের নিয়ে চাঁদের হাট বসিয়েছেন।\nচোখে চোখে রাখা (সতর্ক নজরদারি) : অজানা-অচেনা কেউ এলে তাকে চোখে চোখে রাখা দরকার।\nচোখে ধূলাে দেওয়া (ফাঁকি দেওয়া) : পুলিশের চোখে ধুলাে দিয়ে অপরাধী গা ঢাকা দিয়েছে।\nচোখের বালি (চক্ষুশূল; ক্রোধ বা বিরক্তির কারণ) : মা-মরা ছেলেটা কত শান্ত, তবু সে তার সৎ-মায়ের চোখের বালি।\nছিনিমিনি খেলা (বেহিসাবি খরচ) : উন্নয়ন প্রকল্পের টাকা নিয়ে অনেক ছিনিমিনি খেলা হয়েছে।\nঘেঁকে ধরা (ঘিরে ধরা) : বেতন বৃদ্ধির দাবিতে সবাই কারখানার মালিককে ঘেঁকে ধরেছে।\nছেলের হাতের মােয়া (সহজপ্রাপ্য জিনিস) : ভালাে ফলাফল ছেলের হাতের মােয়া নয়, এ জন্যে যথেষ্ট পড়াশুনা দরকার।\nজগাখিচুড়ি (অবাঞ্ছিত জটিলতা) : তােমার জগাখিচুড়ি কাজ দেখলে আমার মাথা গরম হয়ে ওঠে।\nজিলিপির প্যাচ (কুটিল বুদ্ধি) : ওর মনে যে এত জিলিপির প্যাচ তা বুঝব কী করে?\nঝােপ বুঝে কোপ মারা (সুযােগ বুঝে কাজ করা) : ঝােপ বুঝে কোপ মারতে না জানলে ব্যবসায়ে টেকা মুশকিল।\nটনক নড় (চৈতন্য হওয়া) : ব্যবসা লাটে উঠতেই তার টনক নড়ল।\nঠাট বজায় রাখা ( অভাব লুকানাে) : জমিদারি নেই, কিন্তু চৌধুরী বংশে এখনও জমিদারি ঠাট বজায় আছে।\nঠোট কাটা (স্পষ্টবাদী) : ঠোঁট কাটা লােক অনেকেরই অপছন্দ।\nডুমুরের ফুল (অদৃশ্য ব্যক্তি বা বস্তু) : কী ব্যাপার! তুমি হঠাৎ ডুমুরের ফুল হয়ে উঠলে যে?\nটিমে তেতালা (খুবই মন্থর গতি) : এমন ঢিমে তেতালাভাবে পড়াশুনা করলে সিলেবাস শেষ হবে না।\nতালকানা (তালজ্ঞান বর্জিত) : উনি তালকানা লােক। ওর কাছে পরিপাটি কাজ আশা করছ কেন?\nএ বনে যাওয়া (বিস্ময়ে হতবাক হওয়া) : লােকটার কাণ্ড দেখে সবাই থ বনে গেল।\nতাসের ঘর (ভঙ্গুর) : ওদের বন্ধুত্ব তাসের ঘরের মতােই ভেঙে গেছে।\nতামার বিষ (অর্থের কুপ্রভাব) : তামার বিষে ওরা ধরাকে সরা জ্ঞান করছে।\nদা-কুমড়াে (নিদারুণ শত্রুতা) : ভাইয়ে ভাইয়ে এখন একেবারে দা-কুমড়াে সম্বন্ধ।\nদুধের মাছি (সুসময়ের বন্ধু) : ধনীর দুলাল ছেলেটাকে দুধের মাছিরা ঘিরে রেখেছে।\nদুমুখাে সাপ (দু রকম আচরণকারী, ক্ষতিকর লােক) : লােকটা আস্ত দুমুখাে সাপ, তােমাকে বলেছে একরকম আমাকে অন্যরকম।\nধরাকে সরা জ্ঞান করা (অতিরিক্ত দম্ভে কিছুই গ্রাহ্য না করা) : পরীক্ষায় প্রথম হয়ে সে ধরাকে সরা জ্ঞান করছে।\nননির পুতুল (অল্প শ্রমে কাতর) : ফারিহা তাে ননির পুতুল, এত পরিশ্রমের কাজ ওকে দিয়ে হবে না।\nনাক গলাননা (অনধিকার চর্চা) : যে-কোনাে ব্যাপারে নাক গলানাে কারাে কারাে স্বভাব।\nনেই আঁকড়া (নাছােড়বান্দা) : কী যে নেই আঁকড়া লােকের পাল্লায় পড়েছি। রেহাই মিলছে না।\nপটল তােলা (মারা যাওয়া) : চাঁদাবাজটা পটল তুলেছে শুনে এলাকার লােকজন স্বস্তির নিঃশ্বাস ফেলল।\nপথে বসা (সর্বস্বান্ত হওয়া) : বন্যায় সব হারিয়ে অনেকে এবার পথে বসেছে।\nপালের গােদা (দলের চাই, সর্দার) : পুলিশ পালের গােদাকে কোর্টে চালান দিয়েছে।\nপুকুর চুরি (বড় রকম চুরি) : রাস্তা মেরামত না করেই ঠিকাদার ৫০ লাখ টাকা নিয়েছে এ যে রীতিমতাে পুকুর চুরি।\nফাঁক-ফোকর (দোষত্রুটি) : আইনের ফাঁক-ফোকর গলে সন্ত্রাসীরা জামিনে খালাস পেয়ে যাচ্ছে।\nফেঁপে ওঠা (হঠাৎ বিত্তবান হওয়া) : চোরাচালানি করে কেউ কেউ রাতারাতি কেঁপে উঠেছে।\nফোড়নকাটা (টিস্পনী কাটা) : কথার মাঝখানে ফোঁড়ন কাটা ওর অভ্যাস।\nফোপরদালালি (নাক গলানাে আচরণ) : সব ব্যাপারে ওর ফোপরদালালি করার অভ্যাস।\nবকধার্মিক (ভণ্ড) : সমাজে বকধার্মিক লােকের অভাব নেই।\nবর্ণচোরা আম (কপট লােক) : লােকটা একটা বর্ণচোরা আম। বাইরে থেকে ওকে বােঝা মুশকিল।\nবাঁ হাতের ব্যাপার (ঘুষ দেওয়া-নেওয়া) : এ অফিসে বাঁ হাতের ব্যাপার ছাড়া ফাইল নড়ে না।\nবাজিয়ে দেখা (পরখ করা) : সে ঘটনাটা জানে কিনা একটু বাজিয়ে দেখতে হবে।\nবাপের বেটা (সাহসী) : শাবাশ! বাপের বেটার মতােই করেছিস কাজটা।\nবালির বাঁধ (ক্ষণস্থায়ী) : বড়লােকের ছেলের সঙ্গে বন্ধত্ব আর বালির বাঁধ একই কথা।\nবিড়াল-তপথী (ভণ্ড সাধু) : সমাজে মাঝে মাঝে বিড়াল-তপস্বীদের তৎপরতা বেড়ে যায়।\nবিদ্যার জাহাজ (মূর্খ বা অশিক্ষিত লোেক) : যে নিজে বিদ্যার জাহাজ সে অন্যকে কী শেখাবে?\nবুকের পাটা (সাহস) : মাস্তানটার বিরুদ্ধে তুই অভিযােগ করেছিস! তাের বুকের পাটা আছে বলতে হবে।\nবুদ্ধির চেঁকি (নির্বোধ) : এ কাজের জন্য চাই চালাক-চতুর লােক, বুদ্ধির চেঁকি দিয়ে এ কাজ হবে না।\nভিজে বেড়াল (বাইরে নিরীহ ভেতরে ধূর্ত) : ভিজে বেড়ালদের অনেক সময় চেনা যায় না।\nভরাডুবি (সর্বনাশ) : আদমজি পাটকল বন্ধ হয়ে যাওয়ায় পাটচাষিদের এবার ভরাডুবি হয়েছে।\nউঁইফোড় (হঠাৎ বড়লােক) : মানুষ সচেতন হলে উঁইফোড়দের দাপট না কমে পারে না।\nভূতের বেগার (অযথা শ্রম দান) : সারাক্ষণ ভূতের বেগার খাটছি, লাভ কিছুই হচ্ছে না।\nমামাবাড়ির আবদার (চাইলেই পাওয়া যায় এমন) : গতকাল ১০০ টাকা নিলে। আজ আবার ২০০ টাকা চাইছ। একি মামাবাড়ির আবদার নাকি?\nমিছরির ছুরি (আপাতত মধুর হলেও শেষ পর্যন্ত যন্ত্রণাদায়ক) : তােমার কথাগুলাে ঠিক যেন মিছরির ছুরি।\nযক্ষের ধন (কৃপণের কড়ি) : পৈতৃক ভিটেটা সে যক্ষের ধনের মতাে আগলে রেখেছে।\nরুই-কাতলা (প্রভাবশালী) : সমাজের রুই-কাতলাদের দাপটে চুনােপুঁটিদের অবস্থা এখন কাহিল\nলেফাফা দুরস্ত (বাইরের ঠাট মােল আনা) : ঘরে যে এমন টানাটানি, তা ওর লেফাফা দুরস্ত ভাব দেখে কে বুঝবে?\nরাশভারি (গভীর) : আমাদের প্রধান শিক্ষক রাশভারি লােক। সবাই তাকে ভয় পায়।\nশাপে বর (অনিষ্টে ইষ্ট লাভ) : আমার বড়মামা চাকরি না পেয়ে ব্যবসায়ে ঢুকেছেন। এতে তাঁর শাপে বর হয়েছে।\nসেয়ানে সেয়ানে (দুই সমান প্রতিদ্বন্দ্বীর মধ্যে) : দুজনের মধ্যে সেয়ানে সেয়ানে লড়াই চলছে অনেকদিন।\nসােনায় সােহাগা (সার্থক মিলন) : পরীক্ষায় পাস করতে না-করতেই এমন ভালাে চাকরি পাওয়া, এ যে সােনায় সােহাগা!\nহ-য-ব-র-ল (উল্টোপাল্টা) : অনুষ্ঠানের হ-য-ব-র-ল অবস্থা দেখে চলে এসেছি।\nহাড়-হাভাতে (একেবারে নিঃস্ব) : হাড়-হাভাতে ছেলেটা যে কীভাবে এ সংসারে এসে জুটল বলতে পারব না।\nহাতটান (ছােটখাটো চুরির অভ্যাস) : ছেলেটা কাজে-কর্মে বেশ ওস্তাদ। তবে দোষের মধ্যে হাতটান আছে।\nহাতের পাঁচ (শেষ সম্বল) : হাতের পাঁচ হিসেবে হাজারখানেক টাকা আছে। তােমাকে ধার দেব কেমন করে?\nহালে পানি না পাওয়া (কাজ হাসিলের উপায় না পাওয়া) : সে বড় কাজে হাত দিয়েছে, কিন্তু হালে পানি পাচ্ছে না।\n১. ‘অকূল পাথার’ শব্দের প্রায়ােগিক অর্থ কোনটি?\nক. সীমাহীন সাগর\nগ. বিশাল প্রস্তখণ্ড\nঘ. গােমেদ পাথর\n২. ‘অক্কা পাওয়া কথাটির অর্থ কী?\nক. আঘাত পাওয়া\nখ. মরে যাওয়া\nগ. কষ্ট পাওয়া\nঘ. দুঃখ পাওয়া\n৩. ভাগ্য বিড়ম্বনা বােঝাতে কোনটি ব্যবহৃত হয়?\nক. কপাল ফেরা\nখ. ফেঁপে ওঠা\nঘ. আঙুল ফুলে কলাগাছ\n৪. ‘আকাশকুসুম’ বলতে কী বােঝায়?\nক. অতিরিক্ত প্রশংসা\nখ. অবাস্তব ভাবনা\nগ. হতবুদ্ধি অবস্থা\nঘ. বিস্তর ব্যবধান\n৫. বােকামির দণ্ড অর্থে কোন বাগধারাটি ব্যবহৃত হয়?\nক. আক্কেল সেলামি\nগ. আক্কেল গুড়ুম\nঘ. তামার বিষ\n৬. ‘খণ্ড প্রলয়’ প্রবাদটি কোন অর্থ প্রকাশ করে?\nক. মহা ঝড়-ঝাপটা\nখ. তুমুল কাণ্ড\nগ. ছােটখাটো কথা কাটাকাটি\nঘ. ভয়ংকর ঘটনা\n৭. কুল কাঠের আগুন’ বাগধারাটির অর্থ কোনটি?\nক. তীব্র মনঃকষ্ট\nগ. কাঠখড় পােড়ানাে\n৮. একগুঁয়ে ভাবটি কোন প্রবাদে প্রকাশ পায়?\nগ. রাঘব বােয়াল\nঘ. গোঁয়ার গােবিন্দ\n৯. ‘গােল্লায় যাওয়া’ বাগধারাটি কোন অর্থ বহন করে?\nক. উচ্ছন্নে যাওয়া\nখ. ঘর ছাড়া\nগ. পরনির্ভরশীল হওয়া\nঘ. আদর পাওয়া\n১০. কোন বাগধারাটি তাসের ঘর’ বাগধারার সমার্থক?\nক. ঘরের ভেঁকি\nখ. ঘর ভাঙানাে\nঘ. বালির বাঁধ\n১১. ‘তামার বিষ’ কথাটার অর্থ কী?\nগ. অর্থের কুপ্রভাব\nঘ. বিষাক্ত তামা\n১২. ‘দুধের মাছি’ বাগধারাটি কী অর্থ বহন করে?\nখ. সুসময়ের বন্ধু\nঘ. দুর্দিনের সাথী\n১৩. ‘বাইরের ঠাট বজায় রেখে চলে’ এমন ভাব বােঝাতে কোন বাগধারা প্রচলিত?\nক. ব্যাঙের আধুলি\nগ. লেফাফা দুরস্ত\nঘ. ভিজে বেড়াল\n১৪. ‘অনিষ্টে ইষ্ট লাভ’ বােঝাতে কোন বাগধারাটি ব্যবহৃত হয়?\nক. আহ্লাদে আটখানা\nখ. তামার বিষ\nগ. শাপে বর\nঘ. হিতে বিপরীত


খাগড়াছড়িতে নির্বাচনী সহিংসতায় আহত যুবলীগ নেতার মৃত্যু | টাইমস বিডি\nপ্রকাশিত: ২:৩০ পূর্বাহ্ণ, জানুয়ারি ৫, ২০১৯\nখাগড়াছড়ি প্রতিনিধি : খাগড়াছড়ির মাটিরাঙ্গায় নির্বাচনী সহিংসতায় আহত যুবলীগ নেতা মো. আলী মিয়া (৩৬) শুক্রবার দুপুরে চট্টগ্রাম মেডিকেল কলেজ হাসপাতালে চিকিৎসাধীন অবস্থায় মারা গেছেন। নিহত আলী মিয়া নিউ অযোধ্যার মৃত সাহেব আলীর ছেলে ও বেলছড়ি ইউনিয়নের ৯নং ওয়ার্ড যুবলীগের সভাপতি ছিলেন।\nবেলছড়ি ইউনিয়ন আওয়ামী লীগের সাধারণ সম্পাদক মো. নজরুল ইসলাম তার মৃত্যুর বিষয়টি নিশ্চিত করেছেন।\nজানা গেছে, ৩০ ডিসেম্বর সকাল ৭টার দিকে ভোট কেন্দ্রে আসার পথে বিএনপির নেতাকর্মীরা তার ওপর অতর্কিত হামলা চালায়। তাকে উদ্ধার করে প্রথমে মাটিরাঙ্গা উপজেলা স্বাস্থ্য কমপ্লেক্সে ভর্তি করা হয়। সেখানে অবস্থার অবনতি হলে সেদিনই তাকে চট্টগ্রাম মেডিকেল কলেজ হাসপাতালে নেয়া হয়।\nএ ঘটনায় ওইদিনই মাটিরাঙ্গা থানায় অভিযোগ করা হয়েছে বলে জানান বেলছড়ি ইউনিয়ন পরিষদের চেয়ারম্যান ও বেলছড়ি ইউনিয়ন আওয়ামী লীগের সাধারণ সম্পাদক মো. নজরুল ইসলাম।\nবগুড়ায় বিএনপি নেতাকর্মীদের বাড়িঘরে ভাংচুর আগুন


অবশেষে বিসিএস উত্তীর্ণরা সরকারি মাধ্যমিক বিদ্যালয়ের শিক্ষক | Nobobarta\nআপডেট : ৪ অক্টোবর, ২০১৭, সময়ঃ ৩:০৮ অপরাহ্ণ\nনববার্তা ডট কম # 176 বার পঠিত\nইসমত পারভীন রুনু # বিসিএস পরীক্ষা মূলত ক্যাডার সার্ভিসে নিয়োগের ক্ষেত্রে আমাদের দেশের একমাত্র প্রাতিষ্ঠানিক ব্যবস্থা। প্রতিযোগিতামূলক এ পরীক্ষার মাধ্যমে সিভিল সার্ভিসে নিয়োগের ক্ষেত্রে বারবার স্থায়ী বা অস্থায়ী নানারকম ইতিবাচক পরিবর্তন আনা হয়েছে। বিভিন্ন রকম পরিবর্তন- নতুন মূল্যায়ন পদ্ধতি, কোটাভিত্তিক বয়স বিবেচনা, সিলেবাস সংক্ষিপ্ত কিংবা বর্ধিতকরণ ইত্যাদি। তাছাড়া দু-একবার সংক্ষিপ্ত ও কেবলমাত্র কোটাভিত্তিক বা পদভিত্তিক সংক্ষিপ্ত প্রক্রিয়ায় মূল্যায়নের মাধ্যমেও নিয়োগ হয়েছে অতীতে। ৩৮তম বিসিএস লিখিত পরীক্ষা থেকে আবার দুই পরীক্ষকের নিয়মও চালু হচ্ছে।\nঅধিকতর স্বচ্ছতা ও নিরপেক্ষতাকে প্রাধান্য দিয়েই এসব পদক্ষেপ নেয়া হয়েছিলো, যাতে পরীক্ষার্থী ক্ষতিগ্রস্ত না হন। সর্বোপরি সিভিল সার্ভিসের গুণগত মান বৃদ্ধিতেও এসব পরিবর্তন ভূমিকা রেখেছিলো। বিসিএস থেকে নন-ক্যাডার চাকরির জন্যেও বর্তমানে পিএসসি সুপারিশ করছে। এটি নিঃসন্দেহে একটি সাহসী ও যুগোপযুগী পদক্ষেপ। আরও বিস্তারিতভাবে বলা যায়, বিসিএস উত্তীর্ণ যে সকল প্রার্থী ক্যাডার পেতে বিভিন্ন কারণে বঞ্চিত হয়েছেন, তাঁরাই নন-ক্যাডারে জন্য সুপারিশপ্রাপ্ত। একই পরীক্ষায় উত্তীর্ণ হয়ে অনেকে ক্যাডার, কেউবা নন-ক্যাডার ১ম শ্রেণি, কেউবা ২য় শ্রেণি, আবার কেউবা ক্ষেত্রবিশেষে নন-ক্যাডার হলেও নন-গেজেটেড। এমনকি গ্রেডের বৈষম্যও রয়েছে। আবার অনেকে পিএসসির সুপারিশ পেয়েও চাকরি পাননি। এ দুঃসহ পরিস্থিতিতে বলা যায়, দুর্ভাগ্য আমাদের, আর আমাদের মেধাবী সন্তানদের। এখানে উল্লেখ করতে দ্বিধা নেই অনেকে বিসিএস উত্তীর্ণ না হয়েও ক্যাডারভূক্ত হয়েছেন এবং ভবিষ্যতেও হবেন।\nবছর খানেক আগে সরকারি মাধ্যমিক বিদ্যালয়গুলোতে মানসম্মত শিক্ষা প্রদানের লক্ষ্যে ৩৪তম বিসিএস নন-ক্যাডার থেকে সহকারী শিক্ষক (বিষয়ভিত্তিক গেজেটেড ২য় শ্রেণি) পদের জন্য পিএসসি সুপারিশ করে। অতঃপর গত ৩০ আগস্ট গেজেটভূক্ত হয়ে ২৪ সেপ্টেম্বর প্রথম ধাপে সেই সুপারিশপ্রাপ্তদের (৩৪তম বিসিএস নন-ক্যাডার) মধ্য থেকে ২৮৯ জন শিক্ষক সরকারি মাধ্যমিক বিদ্যালয়ে যোগদান করেন। যদিও শিক্ষকতা একটি সেবামূলক পেশা এবং মর্যাদাই এ পেশার মূলমন্ত্র, তথাপি শিক্ষকের পদমর্যাদার সাথে সামাজিক মর্যাদাও অনেকাংশে জড়িত। আমার প্রশ্ন হলো, আদৌ কি যোগদানকৃতরা এ পেশার জন্য চয়েস দিয়েছিলেন? আমরা জানি, বর্তমানে অনেকে ডিপ্লোমা করেও ২য় শ্রেণির নন-ক্যাডার গেজেটেড কর্মকর্তা হচ্ছেন, আবার গ্র্যাজুয়েশন করেও হচ্ছেন। আবার অনেকে ৩য় শ্রেণির পদে নিয়োগ পেলেও মাত্র একটি পদোন্নতিতেই ১ম শ্রেণির কর্মকর্তা, এমনকি ক্যাডারভূক্তও হচ্ছেন। সেক্ষেত্রে আমাদের এই ২৮৯টি সন্তান কি সব যোগ্যতা থাকা সত্ত্বেও বিসিএস উত্তীর্ণ হয়েও ১ম শ্রেণির চাকরি থেকে বঞ্চিত হলো না? উপরন্তু সরকারি মাধ্যমিক বিদ্যালয়ের পদায়ন নিয়েও রয়েছে নানা রকম ভোগান্তি ও বিড়ম্বনা। এমন দুর্গম সব এলাকায় কারো কারো পদায়ন হয়েছে যে, ইচ্ছা করলেও অনেকে চাকরিটা করতে পারবেন না।\nবিষয়ভিত্তিক পদায়ন হলেও একজন সহকারী শিক্ষককে দৈনিক নিজের বিষয় ছাড়াও অন্যান্য প্রায় সব বিষয়েই ক্লাস নিতে হয়। কারণ অধিকাংশ বিদ্যালয়ে পদের তুলনায় শিক্ষক আছেন প্রায় অর্ধেকেরও কম। তাই একজন নব্য যোগদানকৃত সহকারী শিক্ষককে দৈনিক গড়ে ৪/৫টি ক্লাস নিতে হচ্ছে। আর অধিকাংশ বিদ্যালয়েই অবকাঠামোসহ অন্যান্য সুবিধা নেই বললেই চলে। আবাসন ব্যবস্থার অবস্থা তো রীতিমত ভয়াবহ! নতুন শিক্ষকদের বাড়িভাড়া করা ছাড়া কোনো উপায় নেই। তাও মানসম্মত বাড়ি পাওয়াও বেশ মুশকিলের ব্যাপার। এমতাবস্থায় নানারকম অসঙ্গতি, অসম পরীক্ষা পদ্ধতি এসব তরুণ-তরুণীদের স্বাভাবিক জীবন-যাপনে বাঁধার সৃষ্টি করছে। যার ফলে স্বতঃস্ফূর্তভাবে কাজ করার পরিবর্তে শুধুমাত্র মর্যাদার কারণেই শিক্ষকেরা কাজ করার আগ্রহ, পরিশ্রমী মনোভাব, পেশার প্রতি শ্রদ্ধা ইত্যাদি ধরে রাখতে পারছেন না।\nএবার মূল প্রসঙ্গে আসি। সরকারি মাধ্যমিক বিদ্যালয়ের সহকারী শিক্ষক (নন-ক্যাডার বিসিএস উত্তীর্ণ) পদগুলো যদি ১ম শ্রেণির পদমর্যাদা পায় তাহলেই কেবল এ নিয়োগ সার্থক ও সফল হবে, অন্যথায় নয়। দেখা যাবে, যেসব প্রার্থীর চাকরিতে প্রবেশের বয়সসীমা শেষ, শুধু তাঁরাই এ পেশায় নিজেদেরকে নিয়োজিত রাখবেন। কিন্তু যাঁদের চাকরিতে প্রবেশের বয়সসীমা এখনো অতিক্রম করেনি, তাঁরা এ পেশায় স্থায়ীভাবে মনোযোগ দেবেন বলে মনে হচ্ছে না। ভবিষ্যতে নিজের পছন্দের পেশার জন্য আবারও চেষ্টা করবেন তাঁরা। আসলে জীবনের সব সিদ্ধান্তই কোনো না কোনোভাবে পেশার সাথে সম্পর্কিত। উচ্চশিক্ষিত বেকারদের চাকরি পাওয়াটাই বড় কথা নয়, যোগ্যতা ও মেধা অনুযায়ী কর্মসংস্থান হওয়া বাঞ্ছনীয়।\nএদিকে দেখা গেছে, শূন্যপদের বিপরীতে প্রচুর রিকুইজিশন থাকলেও ৩৫তম বিসিএস থেকে আবেদনের সিস্টেমগত ত্রুটির কারণে ১ম শ্রেণির নন-ক্যাডার চাকরিবঞ্চিত হয়েছেন অনেকে। ৩৪তম বিসিএসে নন-ক্যাডারের আবেদন প্রক্রিয়া ছিলো ম্যানুয়েল। সেখানে বিসিএস পরীক্ষার আবেদনের সময় হতে নন-ক্যাডারে আবেদন পর্যন্ত অর্জিত অতিরিক্ত বা উচ্চতর ডিগ্রি (যেমনঃ মাস্টার্স, বিএড ইত্যাদি), বিভিন্ন ডিপ্লোমা প্রদর্শনের সুযোগ ছিলো। কিন্তু ৩৫তম বিসিএসের ক্ষেত্রে নন-ক্যাডার আবেদন প্রক্রিয়া ডিজিটালাইজড হয়ে যাওয়ায় অনেকেই আর নতুন করে অর্জিত এসব ডিগ্রি প্রদর্শন করতে পারেননি। ফলে তাঁদের অনেকেই কিছু ১ম শ্রেণির পদের জন্য বিবেচিত না হয়ে বঞ্চিত হয়েছেন, যেগুলোর যোগ্যতা ছিলো ওই উচ্চতর ডিগ্রি। মারাত্মকভাবে স্বপ্নের হয়েছে অপমৃত্যু।\nঅতএব, পেশাদারিত্ব ও দায়িত্বশীলতার মূল্যায়ন করে, কর্মঠ এইসব তরুণ-তরুণীদের আত্মবিশ্বাস ফিরিয়ে আনতে, স্বপ্ন সফলতায়, জীবনের নিরাপত্তায় মাধ্যমিক স্তরে বিসিএস উত্তীর্ণ নন-ক্যাডার সহকারী শিক্ষক পদগুলো ১ম শ্রেণির পদমর্যাদায় উন্নীত করা খুবই জরুরি। বিসিএস চাকরির পরীক্ষা হলেও এর সম্মান রক্ষার্থে শিক্ষকদের মর্যাদা রক্ষাও সমানভাবে গুরুত্বপূর্ণ। পৃথিবীর সব দেশেই সর্বোচ্চ মেধাবীরাই শিক্ষকতায় আসেন। ব্যতিক্রম শুধু আমাদের দেশ। তবে সহকারী শিক্ষকদের পদকে ১ম শ্রেণির গেজেটেড মর্যাদার করা হলে এ অবস্থার পরিবর্তন সহজেই ঘটানো সম্ভব। উচ্চশিক্ষিত ও ভালো একাডেমিক ফলধারী মেধাবী বেকারেরা তখন আর হীনম্মন্যতায় ভুগবেন না, সাগ্রহেই শিক্ষকতায় নিজেদেরকে নিয়োজিত করবেন।\nলেখিকা: সংগঠক ও সংস্কৃতিকর্মী।


'শাহরুখ বায়োপিকে আমার চরিত্রে অভিনয় করতে চাইলে বারণ করে দেব'! সৌরভ গাঙ্গুলীর বিতর্কিত মন্তব্যে বেজায় ক্ষুব্ধ শাহরুখ খানের অনুগামীরা - Kolkata Journal\nHome/Story/‘শাহরুখ বায়োপিকে আমার চরিত্রে অভিনয় করতে চাইলে বারণ করে দেব’! সৌরভ গাঙ্গুলীর বিতর্কিত মন্তব্যে বেজায় ক্ষুব্ধ শাহরুখ খানের অনুগামীরা\n‘শাহরুখ বায়োপিকে আমার চরিত্রে অভিনয় করতে চাইলে বারণ করে দেব’! সৌরভ গাঙ্গুলীর বিতর্কিত মন্তব্যে বেজায় ক্ষুব্ধ শাহরুখ খানের অনুগামীরা\nSayani SarkarNovember 4, 2021\nবেশ কিছুদিন ধরেই শোনা যাচ্ছিল দীর্ঘ টালবাহানার পর নিজের জীবনের উপর ভিত্তি করে বায়োপিক বানাতে অনুমতি দিয়েছেন প্রাক্তন ক্রিকেটার সৌরভ গঙ্গোপাধ্যায়। তবে টলিউডে নয় বরং বলিউডে বেশ বড় বাজেটে তৈরি হবে তার জীবনী নিয়ে সিনেমা।পাশাপাশি সেই সিনেমায় সৌরভ গাঙ্গুলীর চরিত্রে কে অভিনয় করবেন তা নিয়েও নানা তথ্য জানা গিয়েছিল সোশ্যাল মিডিয়ার মাধ্যমে। তবে এবার নিজের মতামত প্রকাশ্যে জানিয়ে দিলেন স্বয়ং সৌরভ গাঙ্গুলী।\nপ্রসঙ্গত দাদাগিরির একটি এপিসোডে এক প্রতিযোগীর প্রশ্নের উত্তর দিতে গিয়ে সরাসরি সৌরভ জানিয়ে দেন তিনি তার নিজের বায়োপিকে শাহরুখ খানকে চান না। তার চরিত্রে শাহরুখ খান অভিনয় করতে পারবেন না, এমনটাই মনে করেন কলকাতার মহারাজ। তাই শাহরুখ তার চরিত্রে অভিনয় করতে চাইলে তিনি বারণ করে দেবেন এমনটাই জানিয়েছেন সৌরভ গাঙ্গুলী। বলাই বাহুল্য তার এই মন্তব্যে বেজায় চটেছেন শাহরুখ খানের অনুগামীরা।\nতার পাশাপাশি অভিনেতা হৃত্বিক রোশনকেও সৌরভ তার চরিত্রে চান না বলে জানিয়ে দিয়েছেন। কারণ হিসেবে তিনি জানিয়েছেন হৃত্বিকের চেহারার সঙ্গে তাঁর চেহারার কোনো মিল নেই। তবে শেষ পর্যন্ত পছন্দের অভিনেতা হিসেবে বলিউড অভিনেতা রণবীর কাপুরকেই বেছে নিয়েছেন সৌরভ গাঙ্গুলী। তবে কিছুদিন আগে স্বয়ং রণবীর জানিয়েছিলেন তার সৌরভ গঙ্গোপাধ্যায় এর চরিত্রে অভিনয় করার কোনো আগ্রহ নেই। ফলে বলাই বাহুল্য সৌরভের বায়োপিক নিয়ে এখনো পর্যন্ত কোনো নিশ্চয়তা জানা যাচ্ছে না।\nBollywood Biopic Shah Rukh Khan Sourav Ganguly\n'বাড়ি এসে লুচি আলুভাজা খেয়ে গেল, আর এখন আমাকে চেনেনা'! প্রসেনজিৎ চট্টোপাধ্যায় ও পরিচালক সৃজিৎ মুখার্জীকে তীব্র তোপ অভিনেতা সুপারহিট অভিনেতা বিপ্লব চট্টোপাধ্যায়ের


যথাসময়ে দুই কোটি বই ছাপা অনিশ্চিত – দৈনিক মাথাভাঙ্গা\nযথাসময়ে দুই কোটি বই ছাপা অনিশ্চিত\nনবম-দশম শ্রেণির পরিমার্জিত ১২টি পাঠ্যপুস্তক\nস্টাফ রিপোর্টার: অক্টোবরের শেষ সপ্তাহে এসেও নবম-দশম শ্রেণির পরিমার্জিত ১২টি পাঠ্যপুস্তক ছাপার কাজ শুরু করা যায়নি। ফলে মন্ত্রণালয় ঘোষিত ১ জানুয়ারিতে শিক্ষার্থীদের হাতে বইগুলো পৌঁছে দেয়া নিয়ে অনিশ্চয়তা তৈরি হয়েছে। বই ছাপার জন্য কার্যাদেশ দিতে বিলম্ব করার কারণেই এ সমস্যা তৈরি হয়েছে। প্রেস মালিকরা এ জন্য পাঠ্যবই তদারকির দায়িত্বে থাকা জাতীয় শিক্ষাক্রম ও পাঠ্যপুস্তক বোর্ডের (এনসিটিবি) সংশ্লিষ্ট কর্মকর্তাদের দায়ী করেছেন। তারা জানিয়েছেন, জানুয়ারির শুরুতে তো নয়ই, ৩১ জানুয়ারিও বই পাওয়া নিয়ে অনিশ্চয়তা রয়েছে।\nএনসিটিবির সংশ্লিষ্ট সূত্র জানিয়েছে, নবম-দশম শ্রেণির ১২টি বিভিন্ন বিষয়ের জন্য ছাপতে হবে ১ কোটি ৯৪ লাখ ৬৮ হাজার ৬৯১টি বই। ১০২টি লটে ছাপা হবে। দুই মাসেরও বেশি সময় ক্ষেপণ করে এই বই ছাপার জন্য কার্যাদেশের চূড়ান্ত সিদ্ধান্ত নেওয়া হয় চলতি মাসের শেষ সপ্তাহে। প্রেস মালিকদের নোটিফিকেশন ওয়ার্ড দেয়া হয় গত ২৩ অক্টোবর। নিয়ম অনুযায়ী প্রেস মালিক সম্মতির জন্য এক সপ্তাহ সময় পাবেন। চুক্তির জন্য সময় পাবেন ২৮ দিন। এছাড়া বই সরবরাহের জন্য সময় পাবেন ৫৫ দিন। সে হিসাবে জানুয়ারির শেষ সপ্তাহে বই সরবরাহ করলেও আইনি সমস্যায় পড়বেন না প্রেস মালিকরা।\nএকাধিক প্রেস মালিক এই প্রতিবেদককে জানিয়েছেন, যারা এই নবম-দশম শ্রেণির বই ছাপার কাজ পেয়েছেন, অনেক প্রেস মালিক প্রাথমিক এবং মাধ্যমিক পর্যায়ের বই ছাপারও কাজ পেয়েছেন। প্রাথমিক ও মাধ্যমিকের কার্যাদেশের বই ছাপার কাজ শেষ না হওয়া পর্যন্ত তারা নতুন কার্যাদেশের কাজ শুরু করবেন না। এ কারণে প্রেস মালিকরা বই ছাপার জন্য শেষ সময় পর্যন্ত কাজে লাগাবেন। ফলে জানুয়ারির শেষ সপ্তাহ পর্যন্ত সময় লাগবে।\nতথ্য অনুযায়ী, এই বই ছাপার জন্য ১১৭টি প্রতিষ্ঠান ৪৭২টি দরপত্র জমা দেয়। এর মধ্যে ৩৬৫টি যোগ্য প্রতিষ্ঠান নির্বাচিত করা হয়। পরবর্তীতে ৬৫ টি প্রতিষ্ঠানকে বই ছাপার কাজ দেয়ার সিদ্ধান্ত নেয় এনসিটিবি। নাম প্রকাশে অনিচ্ছুক একজন প্রেস মালিক এই প্রতিবেদককে জানিয়েছেন, এর আগে যথাসময়ে বই সরবরাহ করতে পারেনি এমন প্রতিষ্ঠানও কাজ পেয়েছে। ফলে বই ছাপার জন্য পর্যাপ্ত সক্ষমতা না থাকায় যথাসময়ে বই পেতে সমস্যা তৈরি হবে। এনসিটিবির এক শ্রেণির কর্মকর্তা ও কর্মচারীর বিরুদ্ধে কার্যাদেশের ক্ষেত্রে প্রভাব বিস্তারেরও অভিযোগ রয়েছে।\nতবে এনসিটিবি’র চেয়ারম্যান অধ্যাপক নারায়ণ চন্দ্র সাহা বলেন, ‘পরিমার্জন শেষে শিক্ষাবিদরা এই বই মন্ত্রণালয়ে হস্তান্তর করেছেন সেপ্টেম্বরে। এখনো পরিমার্জন করা হচ্ছে। বই পুরোপুরি হাতে না পাওয়ার আগে কার্যাদেশ চূড়ান্ত করা যায় না। কোন বইয়ে কত পৃষ্ঠা থাকবে, কত ফর্মা থাকবে তা জানতে হয়।’ অতীতে যথাসময়ে বই সরবরাহ করতে ব্যর্থ হয়েছে এমন প্রতিষ্ঠানকেও কাজ দেয়া হয়েছে কেন- এমন প্রশ্নের জবাবে তিনি বলেন, ‘অতীতের কাজের মূল্যায়ন করে কাজ দেয়া হয় না।’ এনসিটিবি’র সদস্য অধ্যাপক ড. মিয়া ইনামুল হক সিদ্দিকী বলেন, ‘আমরা যথাসময়ে বই দেওয়ার লক্ষ্যেই কাজ এগিয়ে নিচ্ছি।’\nতবে যারা এই ছাপার কাজ করছেন তাদের সংগঠন বলছেন ভিন্ন কথা। ছাপাখানা মালিকদের সংগঠন বাংলাদেশ মুদ্রণ শিল্প সমিতির সভাপতি তোফায়েল খান বলেন, নবম-দশম শ্রেণির ১২টি বই ছাপার কাজ এমন প্রতিষ্ঠানও পেয়েছে যারা অতীতে যথাসময়ে বই দিতে পারেনি। এ কারণে আমি মনে করি নবম-দশম শ্রেণির এই বই তারা যথাসময়ে দিতে পারবেন না।\nসূত্র জানায়, চলতি বছর দেশের বিশিষ্ট শিক্ষাবিদদের সমন্বয়ে গঠিত কমিটি’র মাধ্যমে নবম ও দশম শ্রেণির ১২টি পাঠ্যপুস্তক পরিমার্জন করে সুখপাঠ্য, আকর্ষণীয় ও সহজবোধ্য করা হয়। এই বইগুলো হচ্ছে বাংলা সাহিত্য, ইংরেজি, সাধারণ বিজ্ঞান, বাংলাদেশ ও বিশ্বপরিচয়, বাংলাদেশের ইতিহাস ও বিশ্বসভ্যতা, গণিত, উচ্চতর গণিত, পদার্থ, রসায়ন, জীববিজ্ঞান, অর্থনীতি ও হিসাববিজ্ঞান। বইগুলো প্রণয়নে কাজ করেন উদ্দীপন বিদ্যালয়ের প্রধান শিক্ষক শ্যামলী নাসরিন চৌধুরী, অধ্যাপক সৈয়দ মঞ্জুরুল ইসলাম, ঢাকা বিশ্ববিদ্যালয়ের উপাচার্য অধ্যাপক ড. আখতারুজ্জামান, ঢাকা বোর্ডের প্রাক্তন চেয়ারম্যান তাসলিমা বেগম, শিক্ষাবিদ অধ্যাপক ড. মুহম্মদ জাফর ইকবাল, বাংলাদেশ প্রকৌশল বিশ্ববিদ্যালয়ের অধ্যাপক মোহাম্মদ কায়কোবাদ, ঢাকা বিশ্ববিদ্যালয়ের শিক্ষক এম এম আকাশ ও অধ্যাপক ড. মিজানুর রহমান। কমিটি বইয়ের পরিমার্জিত কপি ১২ সেপ্টেম্বর শিক্ষামন্ত্রীর কাছে হস্তান্তর করে।\nপ্রসঙ্গত, ২০১৮ শিক্ষাবর্ষে প্রাথমিক, মাধ্যমিক, মাদরাসা ও কারিগরি শিক্ষা প্রতিষ্ঠানের সম্ভাব্য মোট শিক্ষার্থী ধরা হয়েছে ৪ কোটি ৩৭ লাখ ৬ হাজার ৮৯৫ জন। তাদের জন্য ছাপানো হচ্ছে ৩৫ কোটি ৪২ লাখ ৮৫ হাজার ৯৪৯ কপি পাঠ্যবই।


আজ রাজ্য ৩ কেন্দ্রের উপ নির্বাচনের ফল, আশা-আশঙ্কায় সব দল | Puber Kalom\nআজ রাজ্য ৩ কেন্দ্রের উপ নির্বাচনের ফল, আশা-আশঙ্কায় সব দল\nআজ, বৃহস্পতিবার রাজ্যের তিনটি বিধানসভা কেন্দ্রের উপ নির্বাচনের ভোট গণনা। এই ফলাফলে রাজ্যের ক্ষমতা বদলের কোনও সম্ভাবনা নেই। তা সত্ত্বেও উপনির্বাচনের ফলকে ঘিরে আশা-আশঙ্কায় দুলছেন সমস্ত দলের নেতা, কর্মী, সমর্থক। কারণ খড়্গপুর সদর, করিমপুর ও কালিয়াগঞ্জ আসনের ফলাফলের উপর আগামীদিনের রাজ্য রাজনীতির অভিমুখ নির্ধারিত হওয়ার সম্ভাবনা প্রবল। লোকসভা ভোটে রাজ্যজুড়ে ওঠা গেরুয়া ঝড় এখনও অটুট? নাকি ২০২১ সালে বিধানসভা ভোটে আছড়ে পড়ার আগে ধীরে ধীর তার শক্তিক্ষয় হচ্ছে? তার আভাস এই ভোটে মিলবে। বোঝা যাবে, ‘দিদিকে বলো’ রাজ্যের শাসক দলকে তার হারানো শক্তি পুনরুদ্ধারে কতটা সাহায্য করেছে। পাশাপাশি পরিষ্কার হবে, জোট রাজনীতি সিপিএম এবং কংগ্রেসের রক্তক্ষরণ বন্ধ করতে পারল কি না। বিচারে তাই ‘তিন’ সংখ্যাটি মামুলি হলেও ভবিষ্যৎ রাজ্য-রাজনীতির দিকনির্দেশের ক্ষেত্রে এই ভোটের গুরুত্ব অসীম।\nসকাল ৮টা থেকে গণনা শুরু হবে। এবার গণনাকেন্দ্রে থাকছে ত্রিস্তরীয় নিরাপত্তা ব্যবস্থা। ভিতরে থাকবে কেন্দ্রীয় বাহিনী, দ্বিতীয় স্তর অর্থাৎ প্রবেশপথে রাজ্য সশস্ত্র পুলিস এবং বাইরে রাজ্য পুলিস। এবারই প্রথম নির্বাচন কমিশনের ওয়েবসাইটে এন-কোর সফটওয়্যারের মাধ্যমে সরাসরি ভোটের ফলাফল জানা যাবে।\nতিনটি আসনের মধ্যে গুরুত্বের বিচারে অনেকটাই এগিয়ে খড়্গপুর। এটা বিজেপির রাজ্য সভাপতি দিলীপ ঘোষের ছেড়ে যাওয়া আসন। খড়্গপুরের মিথ চাচা জ্ঞানসিং সোহনপালকে প্রায় ৬ হাজার ভোটে হারিয়ে দিলীপবাবু চমক দেন। লোকসভা ভোটে দিলীপবাবু মার্জিন ৪৫ হাজারে নিয়ে গিয়ে রেকর্ড গড়েছিলেন। সেই অর্থে খড়্গপুর আসনের উপনির্বাচন আক্ষরিক অর্থেই দিলীপবাবুর ‘প্রেস্টিজ ফাইট’। এই আসনে হার-জিৎ, ব্যবধান কমবেশি যাই হোক, জড়িয়ে যাবে দিলীপবাবুর নাম। আসবে আরও একটি নাম, শুভেন্দু অধিকারী। গেরুয়া ঝড়ের বিরুদ্ধে লড়াইয়ে গোষ্ঠীদ্বন্দ্বে দীর্ণ দলকে তিনি কতটা সোজা করে দাঁড় করাতে পারলেন, সেটা এবারের ভোটে প্রমাণ হবে। নেতারা মুখে যাই বলুন না কেন, উপনির্বাচনে ‘রিভার্স স্যুইং’ এর আশা সম্ভবত তৃণমূলের অতি বড় সমর্থকও করছেন না। মার্জিন যথা সম্ভব কমিয়ে ২০২১ সালের ফাইনাল ম্যাচের জন্য শক্তি সঞ্চয়ই তাদের লক্ষ্য। আর যদি এর অন্যথা কিছু হয়, তাহলে সত্যিই তা হবে অঘটন।\nকরিমপুর আসনটি ধরে রাখা তৃণমূলের কাছে খুবই জরুরি। কারণ লোকসভা নির্বাচনে গেরুয়া ঝড়ের মধ্যেও এখানে তৃণমূলের মহুয়া মৈত্র প্রায় ১৪ হাজারে লিড নিয়েছিলেন। সেই ক্ষতে প্রলেপ দিতে বিজেপিও সর্বশক্তি নিয়োগ করেছে। তারই মধ্যে নির্বাচনের দিন বিজেপি প্রার্থী জয়প্রকাশ মজুমদারের উপর আক্রমণ করিমপুর আসনকে নজরকাড়া করে তুলেছে। গেরুয়া শিবিরে জোর চর্চা, আক্রমণের ঘটনা ভাইরাল হয়েছে। তারপর ভোট হয়েছে মেরুকরণের ভিত্তিতে। জয়প্রকাশবাবু নাকি পেয়েছেন সহানুভূতিও।যদিও মহুয়া মৈত্র জেতার ব্যাপারে একশ শতাংশ নিশ্চিত।\nকালিয়াগঞ্জ। প্রিয়রঞ্জন দাশমুন্সির কালিয়াগঞ্জ। । ২০১৬ সালে কংগ্রেস জিতেছিল ৪৬ হাজারেরও বেশি ভোটে। এবারও সিপিএমের সঙ্গে জোট হয়েছে। কিন্তু, দু’টি ক্ষয়িষ্ণু শক্তির জোট রক্তক্ষরণ আটকাতে পারল কি না সেটাই দেখার। তবে এবার এখানে লড়াই বিজেপি-তৃণমূলের। লোকসভা ভোটে এখান থেকে বিজেপি লিড নিয়েছিল ৫৬ হাজারেরও বেশি ভোটে। মাস ছয়েকের ব্যবধানে এই বিপুল ব্যবধান মোছার শক্তি অর্জনের প্রমাণ তৃণমূল রাখতে পারেনি। বিজেপির বিরুদ্ধে তাই তৃণমূলের ভরসা, এনআরসি আতঙ্ক। আর ছিন্নমূল মানুষ অধ্যুষিত কালিয়াগঞ্জে বিজেপির প্রতিদ্বন্দ্বীও এনআরসি।


বিয়ের কনে মানেই চিরায়ত লাল বেনারসি কিংবা কাতান! Latest - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nবিয়ের কনে মানেই চিরায়ত লাল বেনারসি কিংবা কাতান! Latest\nঅক্টোবর ৬, ২০১৬ by Nishu\nচিরায়ত লাল বেনারসি কিংবা কাতান, তাতে সোনালি-রূপালির ঘন নকশা, গা ভরা গহনায় টুকটুকে বৌ বিয়ের আসরে দ্যুতি ছড়াচ্ছে। বৌ-সাজ মানে এই রকম একটা ছবিই চোখে ভাসে আমাদের। দিন কিন্তু পাল্টাচ্ছে! বিয়ে মানেই এখন লাল টুকটুক বৌ নয়, বিয়ে মানেই ভারী বেনারসি বা কাতানের বাধ্যবাধকতা নয়। কনেরা এখন বেছে নিতে পারে এমনকি সাদা রঙের শুভ্রতাও! সামনে আসছে শীতকাল, বাংলার ঘরে ঘরে বিয়ের ধুম পড়ার শ্রেষ্ঠ সময়। বিয়ে যাদের আসন্ন আর সাজপোশাক নিয়ে কপালে চিন্তারেখা ফেলে বসে আছেন, তারা চোখ বুলিয়ে নিন বিয়ের পোশাক নিয়ে এই লেখায়।\nশুভ্রতায় বিয়ের সাজ\nসাদা রঙের বৌ-সাজ আজকাল কম দেখা যায় না। সাদার মাঝে সোনালির আভিজাত্য ফোটেও চমৎকার, বিয়ের পোশাকে বেশ মানানসই দেখায়। কাজেই সাদা কিংবা চাপা সাদা রঙে বিশেষ ভালোলাগা থেকে থাকলে বিয়ের শাড়িতে নিয়ে আসুন এই রঙ। ঘিয়া রঙের শাড়িও বিয়ের আসরে ফুটফুটে দেখায় বেশ।\nশাড়িতে এমন শ্বেতবসনা হলে গহনায় রাখতে পারেন রঙিন সব পাথরের সাজ। কয়েক রঙা কুন্দনের জমকালো নকশার ঝুমকো, সীতাহার কিংবা রুবির কাজ করা জরোয়া হারে নতুন বৌকে অনিন্দ্য সুন্দর দেখাবে। শাড়ির রঙ হালকা হলে সাজে আর গহনায় উজ্জ্বল রঙের ছোঁয়া রাখুন, এটাই মূল কথা।\nনীল পরী বৌ\nনীল রঙের শাড়িও কিন্তু বেশ চাহিদা রাখে বিয়ের বাজারে। কিছুটা ভিন্ন আমেজ চাইলে ফরমায়েশ দিয়ে তৈরি করিয়ে নিতে পারেন একটি নীল জামদানী। ঘন সোনালি নকশা করা নীল জামদানী শাড়ি বৌয়ের সাজে মন্দ লাগবে না, বরং নজর কাড়বে সবার। এই শাড়ির সাথেও গহনায় রুবির আভিজাত্য মানানসই। কেবল স্বর্ণ আর সাদা কুন্দনের মেলবন্ধন করেও বানাতে পারেন গহনা, কিংবা বেছে নিন মুক্তোর আধিক্য। নীল শাড়ির সাথে দারুণ লাগবে।\nঠিক গোলাপি রঙটা শাড়িতে চাচ্ছেন না, কিন্তু কাছাকাছি কোন রঙে বিয়ের শাড়ি খুঁজছেন তো পিচ হলো আপনার জন্য আদর্শ রঙ। ভীষণ মিষ্টি এই রঙটা মানিয়ে যায় যেকোন মেয়েকেই, তা গায়ের রঙ যাই হোক না কেনো। পিচের সাথে সোনালি কিংবা রূপালি ইচ্ছে মতন রঙের নকশায় শাড়ি বেছে নিতে পারেন বিয়ের দিনের জন্য। এর সাথে গহনায় সবুজাভ রঙের পাথর বেশ মানাবে। চলতে পারে মুক্তোর সাজও।\nপেস্তা রঙের চমক\nনরম সবুজাভ এক রঙ এই পেস্তা রঙ, অনেকের বেশ প্রিয় এই রঙটা বিয়ের শাড়িতেও অনায়াসে উঠে আসতে পারে। পেস্তা রঙকে জমিন বানিয়ে অন্যান্য উজ্জ্বল রঙের ছোঁয়ায় সাজাতে পারেন বিয়ের শাড়িটা। নীল, রাণী রঙ, কমলা বা লাল রঙের ভারী নকশা দারুণ লাগবে পেস্তা রঙা শাড়িতে। একই সাথে স্নিগ্ধতা আর জমকালো ভাব ফুটে উঠবে বিয়ের সাজে। গহনায়ও তাই পাথরের ব্যবহার চলতে পারে ইচ্ছে মতন, হরেক রঙে।\nসোনালি রঙের শাড়ি বিয়ের জন্য নতুন কিছু নয়, নতুন কিছু ভাবলে বরং বাদামি শাড়ি পরতে পারেন নিজের বিয়েতে। রঙটা চাপা সোনালি রঙের কাছাকাছি, তার মাঝে সোনালি সুতোর কাজ মিলেমিশে চমৎকার দেখাবে কিন্তু। পাড়ে, আঁচলে মেরুন অথবা টকটকে লাল নকশা থাকবে শাড়িতে। সনাতনী সোনার গহনা আর লালচে ছোঁয়ায় সাজের ছটা, বেশ মানাবে নতুন বৌকে।


মূল পাতা » পুরাতন সংখ্যা » ১৬ ডিসেম্বর ২০১১ » সংস্কৃতি সংবাদ » বিস্তারিত\nমহান বিজয় দিবস উপলক্ষে চ্যানেলগুলোর আয়োজন\nআলোর নাচন ॥ এটিএন বাংলায় দুপুর ১২টা ১০ মিনিটে প্রচারিত হবে ছোটদের বিশেষ অনুষ্ঠান 'আলোর নাচন'। পরিচালনা নাহিদ রহমান।\nচলচ্চিত্র 'জয়যাত্রা' ॥ এটিএন বাংলায় দুপুর ৩টা ১০ মিনিটে প্রচারিত হবে তৌকীর আহমেদ পরিচালিত পূর্ণদৈর্ঘ্য বাংলা ছায়াছবি 'জয়যাত্রা'। ছবিটিতে অভিনয় করেছেন বিপাশা হায়াত, চাঁদনী, মাহফুজ আহমেদ ও আলী যাকের।\nনাটক 'জন্ম আমার' ॥ এটিএন বাংলায় রাত ৮টা ৪৫ মিনিটে প্রচার হবে বিশেষ নাটক 'জন্ম আমার'। পরিচালনা আবু সাইয়ীদ।\nকৃষ্ণগহবর ॥ এনটিভিতে সকাল ৯টা ৩০ মিনিটে প্রচারিত হবে শহীদ আলতাফ মাহমুদ স্মরণে বিশেষ তথ্যচিত্র 'কৃষ্ণগহবর'। পরিচালনা করেছেন গোলাম সোহরাব দোদুল।\nগানে গানে যুদ্ধ ॥ এনটিভিতে বেলা ১১টায় প্রচারিত হবে বিশেষ সঙ্গীতানুষ্ঠান 'গানে গানে যুদ্ধ'। অনুষ্ঠান ক্লোজআপওয়ানের জনপ্রিয় শিল্পীবৃন্দ বাংলাদেশের স্বাধীনতা সংগ্রামে স্বাধীন বাংলা বেতার কেন্দ্রের উদ্দীপনা মূলক গান গুলো পরিবেশন করেছেন।\nটেলিফিল্ম 'মুক্তি' ॥ এনটিভিতে দুপুর ২টা ৩০ মিনিটে প্রচারিত হবে বিশেষ টেলিফিল্ম 'মুক্তি'। ড. মুহাম্মদ জাফর ইকবালের রচনা ও গোলাম সোহবার দোদুলের চিত্রনাট্য ও পরিচালনায় এতে অভিনয় করেছেন ইরেশ যাকের, প্রভা প্রমুখ।\nনাটক 'ফ্ল্যাশব্যাক' ॥ এনটিভিতে রাত ৯টায় প্রচারিত হবে বিশেষ নাটক 'ফ্ল্যাশব্যাক'। মাবরম্নর রশীদ বান্নাহ্র রচনা এবং ইমরাউল রাফাত ও মাবরম্নর রশীদ বান্নাহ্র পরিচালনায় নাটকটিতে অভিনয় করেছেন তিশা, আলী যাকের, আবুল হায়াত, কল্যাণ, সাইদ বাবু প্রমূখ।\nটেলিফিল্ম 'একলা চলো রে' ॥ আরটিভিতে দুপুর ২টা ১৫ মিনিটে প্রচারিত হবে চয়নিকা চৌধুরী পরিচালিত টেলিফিল্ম 'একলা চলো রে'। এতে অভিনয় করেছেন তিশা, নিরব প্রমুখ।\nনাটক 'দিগনত্মে' ॥ আরটিভিতে রাত ১১টা ৩০ মিনিটে প্রচার হবে বিজয় দিবসের বিশেষ নাটক 'দিগনত্মে'।\nস্টুডিও কনসার্ট ॥ আরটিভিতে রাত ১২টায় প্রচারিত হবে বিজয় দিবসের বিশেষ স্টুডিও কনসার্ট। এতে সরাসরি গান পরিবেশন করবেন হায়দার হোসেন ও সায়ান । অনুষ্ঠানটি প্রযোজনা করেছেন শাহরিয়ার ইসলাম।\nচলচ্চিত্র 'আমার বন্ধু রাশেদ' ॥ চ্যানেল আইতে দুপুর ২-৪০ মিনিটে ওয়ার্ল্ড প্রিমিয়ার হবে মুহাম্মদ জাফর ইকবালের কিশোর উপন্যাস অবলম্বণে মুক্তিযুদ্ধের শিশুতোষ চলচ্চিত্র 'আমার বন্ধু রাশেদ'। ছবিটি পরিচালনা করেছেন মোরশেদুল ইসলাম। ছবিটিতে অভিনয় করেছেন চৌধুরী জয়িতা আফনান, রায়হান ইফতেশাম চৌধুরী, রিফায়েত জিন্নাত প্রমুখ।\nনাটক 'মুক্তিযোদ্ধার স্ত্রী' ॥ চ্যানেল আইতে রাত ৭-৫০ মিনিটে প্রচার হবে বিশেষ নাটক মুক্তিযোদ্ধার স্ত্রী। মূলগল্প রাবেয়া খাতুন। চিত্রনাট্য ফজলুল করিম। নিদের্শনা দিয়েছেন আবুল হায়াত। এ নাটকে অভিনয় করেছেন তারিন, শাহেদ শরীফ খান, আহমেদ রুবেল ও আবুল হায়াত।\nচলচ্চিত্রে আমাদের মুক্তিযুদ্ধ ॥ একুশে টেলিভিশনে রাত ৭টা ৫০ মিনিটে প্রচারিত হবে বিশেষ অনুষ্ঠান চলচ্চিত্রে আমাদের মুক্তিযুদ্ধ। রোকেয়া প্রাচীর উপস্থাপনায় অনুষ্ঠানটি প্রযোজনা করেছেন ইসরাফিল শাহীন। অনুষ্ঠানে অতিথি হিসেবে উপস্থিত ছিলেন নায়ক ফারুক, চলচ্চিত্র পরিচালক চাষী নজরম্নল ইসলাম ও সোহানা সাবা।\nআমি বিজয় দেখেছি ॥ একুশে টেলিভিশনে রাত ৯টা ৩০ মিনিটে প্রচারিত হবে বিশেষ আবৃত্তি অনুষ্ঠান আমি বিজয় দেখেছি। প্রযোজনা করেছেন মাসুদুল হাসান রনি।\nনাটক 'পালকী' ॥ একুশে টেলিভিশনে রাত ১০টা ১০ মিনিটে প্রচারিত হবে বিশেষ নাটক পালকী। হিমু আকরামের রচনা ও পরিচালনায় নাটকটিতে অভিনয় করেছেন সজল, ড. ইনামুল হক, লুৎফর রহমান জজ, ফারুক আহমেদ প্রমুখ।\nমেগা ডকুমেন্টারি '১৯৭১' ॥ বৈশাখী টেলিভিশনে দুপুর ২-৪৫ মিনিটে প্রখ্যাত প্রামাণ্যচিত্র নিমর্াতা তানভীর মোকাম্মেলের মেগা ডকুমেন্টারি ১৯৭১ এর ওয়ার্ল্ড প্রিমিয়ার হবে। প্রামাণ্যচিত্রটির জন্যে সর্বমোট একশ ছিয়াত্তর জনের সাক্ষাৎকার গ্রহণ করা হয়। যাঁদের মধ্যে রয়েছেন মুক্তিযোদ্ধা, রাজনীতিবিদ, ছাত্রনেতা, সেক্টর কমান্ডার, গণহত্যা থেকে বেঁচে যাওয়া মানুষ, ধর্ষিতা নারী, শরণার্থী শিবিরে বসবাসকারী মানুষ ও প্রত্যক্ষদর্শী।\nনাটক 'স্যালুট' ॥ দিগন্ত টেলিভিশনে রাত ৯টায় প্রচারিত হবে নাটক 'স্যালুট'। হাশিম রনির রচনায় নাটকটি পরিচালনা করেছেন নাসির উদ্দিন মাসুদ। নাটকে অভিনয় করেছেন ফজলুর রহমান বাবু, পুতুল, আশরাফ কবির, সাজ্জাদ রেজা, আলমগীর হোসাইন প্রমুখ।\nআজন্ম আমৃতু্য ॥ বাংলাভিশনে সন্ধ্যা ৬টা ২৫ মিনিটে প্রচার হবে মামুন খানের প্রযোজনায় 'আজন্ম আমৃতু্য'। অনুষ্ঠানে আব্দুল জব্বার, কবি আসাদ চৌধুরী, ন্যান্সি, সাকিলা মতিন মৃদুলা অংশগ্রহণ করেছেন। আব্দুল জব্বার 'সালাম সালাম হাজার সালাম' এবং ন্যান্সি 'সব কটা জানালা', 'এক নদী রক্ত পেরিয়ে' শিরোনামে গানগুলো গেয়েছেন।


চকরিয়া জমজম হাসপাতালের এমডি কতৃক সাংবাদিককে প্রাণনাশের হুমকির প্রতিবাদে চকরিয়া প্রেসক্লাবের প্রতিবাদ সভা – Chakarianews\nHome » কক্সবাজার » চকরিয়া জমজম হাসপাতালের এমডি কতৃক সাংবাদিককে প্রাণনাশের হুমকির প্রতিবাদে চকরিয়া প্রেসক্লাবের প্রতিবাদ সভা\nচকরিয়া জমজম হাসপাতালের এমডি কতৃক সাংবাদিককে প্রাণনাশের হুমকির প্রতিবাদে চকরিয়া প্রেসক্লাবের প্রতিবাদ সভা\nচকরিয়া জমজম হাসপাতালের ব্যবস্থাপনা পরিচালক (এমডি) সাবেক শিবির ক্যাডার মো. গোলাম কবির কতৃক চকরিয়া প্রেসক্লাবের সদস্য ও দৈনিক ইনানীর প্রতিনিধি মোহাম্মদ উল্লাহকে প্রাণনাশের হুমকির প্রতিবাদে প্রতিবাদ সভা অনুষ্ঠিত হয়েছে। গতকাল মঙ্গলবার বিকাল ৫টায় চকরিয়া প্রেসক্লাব মিলতায়নে চকরিয়া প্রেসক্লাবের সাধারণ সম্পাদক সাংবাদিক জহিরুল ইসলামের সভাপতিত্বে ও চকরিয়া প্রেসকøাবের যুগ্ম সাধারণ সম্পাদক সাংবাদিক মিছবাউল হকের সঞ্চালনায় অনুষ্ঠিত প্রতিবাদ সভায় প্রধান অতিথির বক্তব্য রাখেন কক্সবাজার প্রেসক্লাবের সিনিয়র সদস্য ও দৈনিক ইনকিলাবের কক্সবাজার জেলা সংবাদদাতা চকরিয়ার প্রবীণ সাংবাদিক জাকের উল্লাহ চকোরী।\nএসময় বক্তব্য দেন, , সহ-সভাপতি মনির আহমদ, নির্বাহী সদস্য এস এম হানিফ, ক্রীড়া সম্পাদক মো. মনজুর আলম, সদস্য একেএম ইকবাল ফারুক, মোহাম্মদ উল্লাহ, বাপ্পি শাহরিয়ার, শাহ আলম, গিয়াস উদ্দিন, জেপুলিয়ন দত্ত, নিজাম উদ্দিন, রিদুয়ানুল হকসহ প্রমুখ নেতৃবৃন্দ উপস্থিত ছিলেন।\nগত ১৪ই মে কক্সবাজার থেকে প্রকাশিত দৈনিক ইনানীতে চকরিয়া জমজম হাসপাতালের নানা অনিয়ম, দুর্নীতি ও অর্থ আত্মসাতসহ নানা অভিযোগে তথ্যবহুল সংবাদ প্রকাশের পর জমজম হাসপাতালের ব্যবস্থাপনা পরিচালক মো. গোলাম কবির তার এক শেয়ার হোল্ডার জালাল উদ্দিনের মোবাইল নাম্বার থেকে ফোন দিয়ে অকথ্য ভাষায় গালিগালাজ, প্রাণে হত্যার পর লাশ গুম করার হুমকি দেন। এরপর সাংবাদিক মোহাম্মদ উল্লাহ বাদি হয়ে চকরিয়া থানায় একটি সাধারণ ডায়েরী করেছেন। যার জিডি নং ৬৫৭। মোহাম্মদ উল্লাহকে হত্যার হুমকি দেওয়ার পর পুরো কক্সবাজারের সাংবাদিক মহল নানাভাবে নিন্দা ও ক্ষোভ প্রতিবাদ জানান। হুমকির বিষয়টি সাংবাদিক মোহাম্মদ উল্লাহ চকরিয়া থানার ভারপ্রাপ্ত কর্মকর্তা (ওসি) বখতিয়ার উদ্দিন চৌধুরীর সাথে দেখা করে অবহিত করেছেন।\nএসময় বক্তারা বলেন, সাংবাদিক মোহাম্মদ উল্লাহকে হত্যার হুমকি দিয়ে সংবাদপত্রের কন্ঠ রোধ করা যাবে। সাংবাদিকরা সত্যের পথ থেকে সরে যাবেন না। তথ্যবহুল লেখনীর মাধ্যমে সমাজের সকল অন্যায়, অবিচার, দুর্নীতি রোধ করা হবে। কোন হুমকি-ধামকি দিয়ে মুত্যৃর ভয়ে সাংবাদিকতা পেশায় বন্ধ হবে না।\nসভায় বক্তারা আরো বলেন, কাফনের কাপড় মাথায় নিয়ে আমরা সাংবাদিকতা পেশায় নেমেছি, একজন গোলাম কবিরের হুমকিতে আমরা ভীত হয়ে যাব বলে মনে করবেন না, সাংবাদিকদের দাবায় রাখতে পারে না। আমরা আপনার সব তথ্য আমাদের হাতে আছে। ফোনে হুমকি দাতা গোলাম কবিরকে অতিদ্রুত গ্রেফতার পূর্বক আইনের আওতায় আনার জন্য প্রশাসনের প্রতি আহবান জানিয়েন বক্তারা। তা না হলে আমরা কঠোর কর্মসূচির ঘোষণা দিতে বাধ্য হব বক্তারা এসব কথা বলেন।\nPrevious: বার কাউন্সিল নির্বাচনে ১২টি পদে আওয়ামীপন্থীদের জয়\nNext: দেশকে পরিবর্তন ও উন্নয়নের রোড় মড়েলে এরশাদের শাসন ছাড়া বিকল্প নেই -চকরিয়ায় এমপি ইলিয়াছ


October 19, 2021 Naim vai জাতীয় 0\nবাংলাদেশ পৃথিবীর বৃহত্তম ব-দ্বীপ। সুদূর ভুটান, নেপাল, হিমালয় থেকে নদীগুলা উৎপন্ন হয়ে পথে প্রায় ১,০০,০০,০০,০০০ (১ বিলিয়ন) মেট্রিক টন পলি বা\nসেডিমেন্ট বয়ে নিয়ে বঙ্গোপসাগরে ফেলছে। যার বেশিরভাগ পলি মহী-সোপান (সমুদ্র উপকূলের স্লোপের মত অগভীর অংশ) পার হয়ে গভীর সমুদ্রে হারিয়ে যায়। বিশ্বের সব থেকে বিস্তৃত এবং\nদীর্ঘ অগভীর মহী-সোপান হল বঙ্গোপসাগর জুড়ে। এর গভীরতা কোথাও ২০ মিটার আবার কোথাও ২০০ মিটার বা তার একটু বেশী এবং উপকূল থেকে প্রায় ২০০ কি.মি. এর বেশি পর্যন্ত বিস্তৃত। প্রতি বছর সমুদ্রে\nআমাদের মহী-সোপান বাড়ছে প্রায় ১৫ মিটার করে। প্রতিবছর নদী ভাঙ্গনের মাধ্যমে প্রায় ১০০ বর্গ কিমি করে জায়গা হারায়। আর ভুটান, নেপাল, ভারত থেকে বয়ে আনা পলি বা সেডিমেন্ট এর সাথে\nএই ১০০ বর্গ কিমি যুক্ত হয়ে আবার বছরে প্রায় ১২০ বর্গ কিমি করে জায়গা নতুনভাবে যুক্ত হচ্ছে। নিত্য নতুন দ্বীপ জেগে উঠছে বঙ্গোপসাগরে। কোন কোন দ্বীপ স্থায়ী কাঠামো পেয়েছে। এ থেকেই বোঝা যায়\nসমুদ্র পৃষ্ঠের উচ্চতা বেড়ে গেলে বাংলাদেশ যে একদম ডুবে যাবে ধারনাটা পুরোপুরি ঠিক নয়। যদি মুল নদীগুলার প্রবাহ বাধাগ্রস্ত না করে সাতক্ষীরা উপকূল থেকে মহী-সোপানের গভীরে যেয়ে ছোট ছোট অন্তরায় বা বাধ তৈরি করে (অস্থায়ীভাবে) মেঘনা পর্যন্ত নিতে পারি, তবে পানিতে থাকা পলি বা সেডিমেন্টের গভীর সমুদ্রে হারিয়ে যাওয়া থেকে বাঁচিয়ে অনেকটা নিয়ন্ত্রিতভাবে অসংখ্য দ্বীপ তৈরি করতে পারি।\nএটা করতে পারলে প্রায় ২৫০০০ বর্গ মাইল ভূমি মুল ভূখণ্ডের সাথে যুক্ত করা সম্ভব। সাথে সমুদ্র পৃষ্ঠের উচ্চতা বৃদ্ধির প্রভাব মুক্ত থাকা যাবে। আর পলিযুক্ত জমি উর্বর, আর চাষের জন্য খুবই উপযুক্ত। তবে মনে রাখতে হবে\nমোহনার মূল প্রবাহ বাধাগ্রস্ত যেন না হয়। বাঁধ বা অন্তরায় তৈরি করতে যে খুব বেশী খরচ হবে তাও নয়। উদ্দেশ্য পলি আটকানো। তাই কোন জালের সাথে পরিত্যক্ত বোতল গুলা বেধে নির্দিষ্ট জায়গায় ফেলে (Dumping) এটা করা যেতে পারে। এতে খরচ অনেক কমবে সাথে সেডিমেন্টগুলা ফিল্টার হয়ে আটকে থাকবে।\nভবিষ্যতে এই অন্তরায়ে পলি গুলি বাধাপ্রাপ্ত হয়ে জমতে শুরু করবে। স্থায়ী রূপ পাবে আস্তে আস্তে। পুরা বিষয়টা করতে হবে পরিকল্পিতভাবে; যেন নদীগুলার মুল প্রবাহ ঠিক থাকে। আর এক্ষেত্রে এটি স্বল্পমেয়াদী পরিকল্পনাও নয় বরং দীর্ঘ বছর ধরে আস্তে আস্তে বঙ্গোপসাগরে জমা হওয়া পলিকে নিয়ন্ত্রণ করে নতুন দ্বীপ গঠনের প্রক্রিয়া ত্বরান্বিত করা যায়। এর সুবিধা হল উপকূলে পলি জমার পরিমাণ বৃদ্ধি পেলে ভূমির উচ্চতা বৃদ্ধি পাবে।\nফলে এই অঞ্চলে সমুদ্রের পানির উচ্চতা বৃদ্ধির প্রভাবে ডুবে যাওয়ার ঝুঁকি কমবে। বিশ্ব তাপমাত্রা বৃদ্ধির প্রভাবে আমাদের ভূখণ্ড পানির নিচে চলে যাওয়ার হাত থেকে রক্ষা পাবে। উর্বর পলিযুক্ত নতুন ভূমি আমাদের কৃষি জমি, বনভূমি বৃদ্ধিতে গুরুত্বপূর্ণ ভূমিকা রাখবে।\nসেই সাথে অতিরিক্ত জনসংখ্যার চাপ সামলানো সহজ হবে। বিশ্বে অনেক দেশ রয়েছে যাদের ভূমির উচ্চতা সমুদ্র পৃষ্টের উচ্চতা থেকে বেশি নয়। নেদারল্যান্ডস এর মত দেশ ডেল্টা প্লানের মাধ্যমে তাদের দেশকে টিকিয়ে রেখেছে।\nদুইটি মুরগি এবং লোহার শিকল দিয়ে দারুন কায়দায় যুবকের মাছ ধরার কৌশল হয়েছে ব্যাপক জনপ্রিয়, ভাইরাল সেই ভিডিও!\nবিছানার তলায় ঘাপটি মে’রে বসে রইল বিশাল কোবরা, খোঁচা দিতেই ঘটলো বিপত্তি, ভিডিও ভাই’রাল


স্বাধীনতার দাবি নিয়ে - শুদ্ধস্বর\nBy লাকী আক্তার / August 1, 2021 August 2, 2021 / Issue 25, Political Poetry, Magazine /6minutes of reading\nলাকী আক্তার: আমার অনুভব এবং আমার দর্শন কবিতার মধ্যে ফুটে উঠে। তা প্রকাশ করার চেষ্টা থাকে।\nশুদ্ধস্বর: আপনি বর্তমান বিশ্বকে কিভাবে ব্যাখ্যা করেন এবং বর্তমান ঘটনাগুলো আপনাকে লেখার ক্ষেত্রে কীভাবে ভূমিকা রাখে?\nলাকী আক্তার: একজন কমিউনিস্ট যেভাবে বিশ্বকে ব্যাখ্যা করে, পাল্টাতে চায়। আমি সেরকমই একজন কমিউনিস্ট। সকল বৈষম্যের বিরুদ্ধে আমি লিখতে, বলতে এবং গাইতে ভালোবাসি।লেখার মধ্য দিয়েও আমি মানুষের সংগ্রামের সারথি হতে চাই।\nলাকী আক্তার: বহু লেখক। জীবনের একেক সময়ে একেক ধরণের সাহিত্য ভালো লেগেছে। একটা সময় ফিকশন ভালো লাগলেও , এখন নন ফিকশনের দিকে ঝোঁক।\nলাকী আক্তার: সবসময় হয় না। যদি অনুভব করি তবেই লিখতে পারি।\nলাকী আক্তার: আমি আসলে এভাবে ভাবিই না। নিজের মতন করে লিখতে থাকি। হয়ত তা কোন না কোন ফর্মে পড়ে। তবে কবিতার ক্ষেত্রে গদ্য কবিতা ভালো লাগে।\nলাকী আক্তার: দুটোই শৈল্পিক হতে পারে, আবার নাও হতে পারে । কবিতার সাথে তো আর কবিতার সংঘাত হয় না। হয় একেকজন মানুষের চিন্তা এবং দর্শনের সাথে আরেকজন মানুষের চিন্তা ও দর্শনের পার্থক্য। সেই দর্শনের কারণেই দ্বন্দ্ব, নৈকট্য কিংবা সংহতি গড়ে ওঠে।\nশুদ্ধস্বর: আপনার কবিতা কি জাতীয় সীমানা অতিক্রম করে বলে আপনার ধারণা? এটি অন্যান্য জাতীয়তা বা ভাষা গোষ্ঠীর কাছে আবেদন রাখতে পারে বলে কি আপনার মনে হয়? তাহলে কীভাবে?\nলাকী আক্তার: হ্যাঁ করে। হ্যাঁ রাখে। কারণ আমি মনে করি বৈষম্যের বিরুদ্ধে আমার অবস্থান। আর পৃথিবীর সকল প্রান্তেই বৈষম্য আছে, লড়াইও আছে।\nশুদ্ধস্বর: আপনি কি মনে করেন কবিতার সংক্রাম দিয়ে মানুষের ইতিহাস পাল্টানো সম্ভব? আপনার জবাবের পক্ষে বলুন।\nলাকী আক্তার: সেটা সম্ভব নয়। ইতিহাস বদলাতে হলে নিরন্তর সংগ্রাম প্রয়োজন হয়। আর কবিতা সংগ্রামের ক্ষেত্রে মানুষকে সাহস বা শক্তি যোগাতে পারে। সংগ্রাম শক্তিশালী করার ক্ষেত্রে একটি উপকরণ মাত্র।\nস্বাধীনতার দাবি নিয়ে,\nরক্তাক্ত, বিধ্বস্ত হতে হতে\nবারবার উঠে দাঁড়ানো,\nআমিই সেই ফিলিস্তিন।\nরামাল্লার পথে পথে\nগাজা উপতক্যায় কিংবা\nদাবকের তালে তালে,\nজানান দেয় যে সংগ্রামের কথা,\nঅগুণিত শবের ভারে,\nকিংবা লক্ষ লক্ষ বন্দীর\nআর্তনাদে যারা এই পৃথিবীকে ক্লান্ত করে দেয়।\nআমাদের ঘর, আমাদের জমিন\nঝাঝরা হয়ে গেলেও,\nআমরা বলে যাই,\nএই ভূমি আমার,\nএই ভূমি আমার পূর্বপুরুষের।\nআমি শিশু, বৃদ্ধ, নারী, পুরুষ,\nকিংবা নওজোয়ান যেই হই না কেন,\nতোমাদের সাথে আমাদের অসম লড়াই চলে।\nতোমাদের হাতে থাকে\nসহ আরও কত বিষ্ফোরক !\nআর মুকলেয়া হাতে উদ্ধত আমরা,\nরক্তের লহরে ভেসে যেতে যেতে\nবারবার বলে উঠি,\nদেখো আমিই ফিলিস্তিন।\nএই ভূমি আমার।\nএই ভূমি আমার স্বজনদের।\nসীমাহীন স্পর্ধা দেখিয়ে,\nপ্রবল ক্রোধ, ক্ষোভ আর ঘৃণায়,\nতোমাদের এফ-১৬ এর দিকে ,\nআমরা মুকলেয়ার গুলতি ছুড়ে দেই।\nআর তোমরা আমাদের মায়েদের বুক বরাবার,\nমুহুর্মুহ নিক্ষেপ করতে থাকো,\nঝাঁক ঝাঁক প্যারেল বোমা।\nতোমাদের ছুড়ে দেয়া রহস্যময় গ্যাসের ধোয়া ,\nছড়িয়ে যায় আমাদের ঘরে ,\nআমাদের শহরে, আমাদের কবরে।\nআগুণ লেগে যায় আমাদের বনে।\nতোমাদের তাক করা রাইফেলের বুলেটে\nঝাঁঝরা হয়ে যায় আমাদের বাবার প্রশস্ত বুক!\nতোমাদের শক্তিশালী বোমায়,\nআমাদের ভাইয়ের ছোট ছোট পা দুটো\nউড়ে যায়, আকাশের দিকে।\nতারপর ঝুরঝুর করে ঝরে পড়ে\nআমাদের উর্বর ভূমিতে।\nশত ছিন্ন হয়ে\nজন্মভূমির কোলে লুটিয়ে পড়তে থাকে।\nস্বজনের শবদেহ বইতে বইতে\nআর শেষ নিঃশ্বেস ফেলতে ফেলতে,\nআমরা বলে যাই\nএই ভূমি আমার মায়ের।\nআমাদের ছোট শিশুটি যখন,\nতোমাদের সেনাবাহিনীর সামনে,\nপতাকা হাতে নিয়ে আঙ্গুল তুলে শাসায়,\nকিংবা ছোট্ট ছোট্ট নরম হাত দিয়ে\nতোমাদের সেনাবাহিনীকে ধাক্কা দিয়ে\nএই রাস্তা ছেড়ে চলে যেতে নির্দেশ দেয়।\nজেনে রেখো সে শিশুটিই ফিলিস্তিন,\nএই ভূমি তাদের,\nএই জমিন আমাদের অনাগত শিশুদের!\nজলপাই গাছের নিচে,\nযেখানে আমি জন্মেছিলাম,\nআমাদের পুর্বপুরুষেরা শ্বাস নিতেন এখানেই।\nজলপাই গাছের শিকড়ে শিকড়ে\nআমরা আমাদের জন্মভূমিকে আঁকড়ে রাখি।\nতোমরা আমাদের সেই প্রিয়\nজলপাই গাছটিকেও বাঁচতে দাও নি,\nবোমার আঘাতে জলপাই গাছগুলো,\nআজ ছিন্ন ভিন্ন।\nতবুও আমরা জলপাই গাছ\nলাগাই পৃথিবীর এই প্রান্তে,\nএই জলপাই গাছের নিচেই,\nআমরা পুনঃজন্ম নেই।\nআর সদ্য বেড়ে উঠা\nজলপাই গাছটিও বলে উঠে\nএই জমিন আমার।\nএই জমিনেই আমার শিকড়!\nজেনে রেখো এই ভূমিতেই আমরা ফিরবো,\nবারবার জন্মাবো আমরা এ মাটিতেই!\nজেনে রেখো পৃথিবীর এক প্রান্ত থেকে অন্য প্রান্তে\nএফোড় ওফোড় করে ধ্বনিত হবে একই আওয়াজ\nএই জমিন আমার!\nতোমার দোষেই তুমি ধর্ষিত!\nযা কিছু হয়েছে সব কিছু এড়ানো যেত,\nযদি তুমি নিজের ব্যাপারে আরেকটু দায়িত্বশীল হতে!\nতোমার দোষেই তুমি লাঞ্ছিত!\nযদি তুমি বোরকা কিংবা জিন্স না পরতে।\nরিকশা-বাস-ট্রেন কিংবা ট্যাক্সিতে না চড়তে।\nতুমি নিজেকে রক্ষা করতে পারতে,\nযদি তুমি কৃশকায় কিংবা স্থূলকায় না হতে,\nকালো, সংকর কিংবা সাদা না হতে।\nতোমার কোনো ক্ষতি হত না,\nযদি তুমি লম্বা কিংবা খাটো,\nসুস্থ, প্রতিবন্ধী কিংবা পাগল না হতে।\nযা কিছু হয়েছে সবকিছু এড়ানো যেত,\nযদি তুমি শিশু-কিশোরী-যুবতী কিংবা বৃদ্ধা না হতে,\nবিবাহিত, ডিভোর্সি কিংবা অবিবাহিত না হতে,\nধনীর দুলালী কিংবা গরীবের ছেমরি না হতে।\nযদি তুমি নাস্তিক বা আস্তিক না হতে,\nপাহাড়ি কিংবা সমতলের না হতে,\nবাঙালি কিংবা আদিবাসী না হতে।\nযা কিছু হয়েছে সব কিছু হয়ত এড়ানো যেত,\nযদি তুমি বাড়ির ভেতর কিংবা বাহিরে থাকতে,\nস্কুল-কলেজ-মাদ্রাসা কিংবা বিশ্ববিদ্যালয়ে না যেতে,\nডাক্তার-নার্স-পুলিশ-সরকারি আমলা কিংবা গৃহিণী না হতে।\nকাজের সন্ধানে কর্পোরেট অফিস কিংবা কারখানায় না যেতে।\nহয়ত সব কিছু এড়ানো যেত,\nযদি তুমি আমেরিকান, কিংবা আফ্রিকান না হতে,\nপৃথিবীর উত্তর কিংবা দক্ষিণ মেরুর না হতে।\nযা কিছু হয়েছে সব কিছু এড়ানো যেত\nসব কিছু এড়ানো যেত,\nযদি তুমি বিংশ কিংবা একবিংশ শতকে না জন্মাতে,\nযদি তুমি আইয়ামে জাহেলিয়াত ,\nরাজতন্ত্র- স্বৈরতন্ত্র কিংবা গণতন্ত্রের কালে না জন্মাতে।\nসব কিছু এড়ানো যেত মেয়ে,\nতুমি যদি নারী না হয়ে পুরুষ হয়ে জন্মাতে!\nহাইপেশিয়া ফিরে এসেছিল\nতার বক্তৃতার দিন\nমোহর গুনে গুনে\nশ্রোতার আসনগুলোয় হুমড়ি খেতো\nতাবৎ জ্ঞানী গুণী!\nআর তার আত্মা যেন নির্ঘাত প্লেটো!\nতার জ্ঞানের ছটায়,\nমন্ত্রমুগ্ধ ছাত্রদের মধ্য থেকে হঠাৎ কেউ বলে উঠতো\nঐ-তো দেখো, মিনার্ভা!\nআবার কেউ কেউ বলে উঠতো,\nরূপে সে যেন সাক্ষাৎ আফ্রোদিতি!\nতার ধারালো যুক্তিতে পরাস্ত হয়ে\n‘প্যাগান সাইন্টিস্ট’ বলে চেচিয়ে উঠত পুরোহিত!\nযাদের চোখে সে ছিল\n‘সাপের চেয়েও ধূর্ত’!\nতার প্রতি নগরপাল অরিস্টিসের ভরসা,\nযেন পুরোহিতের দগ্ধ ঘায়ে নুনের ছিটা!\nএর শোধ নিতে উদগ্রীব তারা,\nসময়ের অপেক্ষায় প্রহর গোনে।\nতারপর একদিন এক বসন্তে,\nসে সুযোগ ধরা দেয় তাদের হাতে,\nতাকে হত্যা করা ছাড়া যেন বিকল্প নেই।\nপিটার নামধারী এক ল্যাক্টর-\nতাকে ধরে নিয়ে যায় কেসারিয়ামে,\nধারালো অস্ত্রের আঘাতে আক্রোশে\nতারা চেঁছে ফেলে তার চামড়া!\nতাদের আক্রোশ দেখে মনে হয়,\nযেন তার চামড়ার রন্ধ্রে রন্ধ্রে,\nযুক্তির বাণ নির্গত হয়।!\nতাতেও সাধ মেটেনা তাদের,\nতাই সেদিন মহোল্লাসে তাকে হত্যা করে।\nআর সেই নগ্ন মৃতদেহকে\nখণ্ড বিখণ্ড করে,\nযেন যুক্তি আর প্রগতিকেই টুকরো টুকরো করে তারা!\nকিন্তু তাতেও স্বস্তি মেলেনা তাদের,\nসে টুকরো টুকরো মৃতদেহও,\nআতংকিত করে তাদের।\nতারা ভীত হয়ে দেখে,\nসে মৃতদেহের ভগ্নাংশ থেকেও,\nযুক্তি আর জ্ঞানের আলো,\nযেন জ্বল জ্বল করে উঠছে!\nভয় পেয়ে উদ্ভ্রান্ত তারা,\nসিনারনের মাটিতে তার দেহাংশকে,\nপুড়িয়ে ভস্ম করে দেয়।\nআর তারা হাসতে হাসতে ভাবে,\nসে গতরের সাথে সাথে,\nতারা পুড়ে ছাই করতে পেরেছে,\nদর্শন আর যুক্তির লহর!\nঅবিনাশী সে নারীর নাম ছিল হাইপেশিয়া!\nযার মৃত্যুতে পৃথিবী দেখেছিল\nএক নিকষ অন্ধকার সহস্রাব্দ!\nকিন্তু সেদিন সিনারনের ছাইভস্ম\nহতে ফিনিক্স পাখির মতো বহুকাল পর,\nআবারো জন্মেছিল সে,\nএই বাংলা তার নাম রেখেছিল খনা!\nLucky Akter. The former president of Bangladesh Students' Union, and currently, the central executive member of Bangladesh krishak Samity. Her interests are writing poetry, short stories, writing lyrics, and singing song.


ফায়ার সার্ভিস ও সিভিল ডিফেন্স অধিদপ্তরের ৪১তম ব্যাচের অফিসার্স ফাউন্ডেশন কোর্সের সমাপনী কুচকাওয়াজ অনুষ্ঠিত হয়েছে। গতকাল মিরপুরে ফায়ার সার্ভিস ট্রেনিং কমপ্লেক্সের প্যারেড গ্রাউন্ডে বেলা সাড়ে ১১টায় এই কুচকাওয়াজ অনুষ্ঠিত হয়। এতে স্বরাষ্ট্রমন্ত্রী বীর মুক্তিযোদ্ধা আসাদুজ্জামান খান কামাল প্রধান অতিথি ছিলেন। বিশেষ অতিথি ছিলেন স্বরাষ্ট্র মন্ত্রণালয়ের সুরক্ষা সেবা বিভাগের সচিব মো. মোকাব্বির হোসেন। অনুষ্ঠানে সভাপতিত্ব করেন ফায়ার সার্ভিস ও সিভিল ডিফেন্স অধিদপ্তরের মহাপরিচালক ব্রিগেডিয়ার জেনারেল মো. সাজ্জাদ হোসাইন। এ সময় সুরক্ষা সেবা বিভাগের জ্যেষ্ঠ কর্মকর্তা, ফায়ার সার্ভিসের পরিচালক, ট্রেনিং কমপ্লেক্সের অ্যধ্যক্ষ এবং বিভিন্ন প্রতিষ্ঠানের জ্যেষ্ঠ কর্মকর্তারা উপস্থিত ছিলেন।\nপিএসসি কর্তৃক সুপারিশকৃত ২১ জন বিসিএস নন-ক্যাডার কর্মকর্তাসহ ফায়ার সার্ভিস অধিদপ্তরে যোগ দেওয়া মোট ৪৪ জন অফিসারের প্রশিক্ষণ সমাপ্তি শেষে তাদের পদায়নের আগে এই সমাপনী কুচকাওয়াজ অনুষ্ঠিত হলো। বছরব্যাপী প্রশিক্ষণের মাধ্যমে তাদের সব দুর্যোগে নেতৃত্ব প্রদানের জন্য যোগ্য করে গড়ে তোলা হয়। সমাপনী অনুষ্ঠানে ৪৪ জন অফিসারের মধ্য থেকে শারীরিক যোগ্যতা, বুদ্ধিমত্তা, শিষ্টাচার, শৃঙ্খলা, আচার-ব্যবহার, লিখিত পরীক্ষা, ব্যবহারিক পরীক্ষা এবং মৌখিক পরীক্ষাসহ বিভিন্ন বিষয়ের ওপর দক্ষতার ভিত্তিতে তিনজনকে চৌকস নির্বাচিত করা হয়। প্রথম চৌকস নির্বাচিত হন শেখ তরিকুল ইসলাম, বক্ষ নং-৪৭; দ্বিতীয় চৌকস হন খন্দকার মিরাজুল ইসলাম, বক্ষ নং-৫ এবং তৃতীয় চৌকস নির্বাচিত হন মো. সিল্টন আহমেদ, বক্ষ নং-৭। নির্বাচিত চৌকস অফিসারদের পদক পরিয়ে দেন অনুষ্ঠানের প্রধান অতিথি স্বরাষ্ট্রমন্ত্রী। কুচকাওয়াজ অনুষ্ঠানে প্যারেড কমান্ডারের দায়িত্ব পালন করেন অধিদপ্তরের উপসহকারী পরিচালক মো. আনোয়ারুল হক।


ড. কামাল সীমা ছাড়িয়ে গেছেন: ওবায়দুল কাদের - ArthoSuchak\nপ্রচ্ছদ App Home Page ড. কামাল সীমা ছাড়িয়ে গেছেন: ওবায়দুল কাদের\n৩:৩৩ অপরাহ্ণ ফেব্রুয়ারি ৯, ২০২০\nড. কামাল হোসেন বিএনপির সমাবেশে সরকারকে লাথি মেরে উচ্ছেদ করবেন বলে যে বক্তব্য দিয়েছেন, তা গণতান্ত্রিক ভাষা হতে পারে না। এটা রাস্তার ভাষা বলে মন্তব্য করেছেন সড়ক পরিবহণ ও সেতুমন্ত্রী ওবায়দুল কাদের।\nতিনি বলেন, তার মতো ব্যক্তি কি করে এমন রাস্তার ভাষায় কথা বলেন? তিনি সীমা ছাড়িয়ে গেছেন।\nআজ রোববার (৯ ফেব্রুয়ারি) ঢাকা-চট্টগ্রাম মহাসড়কে কাঁচপুর, মেঘনা ও গোমতি দ্বিতীয় সেতু নির্মাণ ও পুরনো সেতুর পুনর্বাসন প্রকল্পের উদ্বোধন অনুষ্ঠানে তিনি এ মন্তব্য করেন।\nতিনি বলেন, বেগম খালেদা জিয়ার এটা কোনো রাজনৈতিক মামলা না। তার এই মামলা সরকার করেনি। তার মামলা তত্ত্বাবধায়ক সরকারের আমলের মামলা। তাকে রাজনৈতিকভাবে মুক্ত করার সুযোগ নেই। তাকে কারামুক্ত করা আদালতের ব্যাপার।\nএই মামলা বিলম্বের জন্য বিএনপি নিজেরাই দায়ী মন্তব্য করে ওবায়দুল কাদের বলেন, তারা সময়মতো আদালতে হাজিরা দিলে এই মামলা অনেক আগেই নিষ্পত্তি হয়ে যেতো।\nসেতু তিনটির কাজ নির্ধারিত সময়ের ছয় মাস আগে সম্পন্ন করায় ১৩ শ’ ৮৮ কোটি টাকা ব্যয় কম হওয়ায় জাপান সরকারের প্রতি ধন্যবাদ জানান তিনি। একই সাথে এই তিনটি সেতু দৃষ্টান্ত হিসেবে উল্লেখ করে দেশের সড়ক পরিবহন ও সেতু বিভাগের সকল প্রকৌশলী ও ঠিকাদারদের জন্য শিক্ষণীয় ও অনুকরণীয় হয়ে থাকবে বলেও মনে করেন ওবায়দুল কাদের।\nপরের খবর জামালগঞ্জ উপজেলা চেয়ারম্যানের মৃত্যুতে পরিকল্পনামন্ত্রীর শোক


স্মৃতিশক্তি কম? বাড়িয়ে নিন!!!…! – TunerPage\nসকালের নাশতা সময় মত খাবেন, কোন ভাবেই যেন বাদ না পারে। সকালে নাশতা না করলে রক্তে গ্লুকোজের মাত্রা দ্রুত হ্রাস পায় এবং পুষ্টির অভাবে মাথার কার্যকারিতা মন্থর হয়ে পড়ে।\n– গোলাপ ফুলের সুগন্ধি নিন। গোলাপ ফুলের সুগন্ধ সেলিব্রাল কর্টেক্সের তত্পরতা আরো সক্রিয় করে তোলে, যা স্মৃতিশক্তি বাড়াতে সহায়তা করে।\n– বেশি করে কিশমিশ খাওয়া খেলে স্মৃতিশক্তি বাড়ে। কিশমিশ আছে মানবদেহের জন্য গুরুত্বপূর্ণ পুষ্টি উপাদান বোরন। প্রতিদিন ৩.২ মিলিগ্রাম বোরন খেলে স্মৃতিশক্তি ও মনোযোগের ক্ষমতা ১০ শতাংশ বাড়বে। ২৫ গ্রাম কিশমিশের মধ্যে রয়েছে ৩.২ মিলিগ্রাম বোরন।\n– একটানা ঘুমান, একটানা ঘুমালে মাথার সেলিব্রাল অনেক বেশি সক্রিয় হয়ে ওঠে। সেলিব্রাল মানুষের চিন্তার গতি ও সঠিকতা নির্ধারণ করে। সেজন্য পর্যাপ্ত ও গভীর ঘুম মানুষের স্মৃতিশক্তি বাড়াতে সাহায্য করে।\n– যে হাত বেশি ব্যবহার করা হয় না, সেটা বেশি করে চর্চা বা ব্যবহার করুন। যারা ডান হাত বেশি ব্যবহার করেন, তারা মাঝে মধ্যেই বাম হাত দিয়ে দাত ব্রাশ করুন, বল খেলুন ইত্যাদি। এ ধরনের চর্চা স্নায়ু কোষ উন্নতির জন্য সহায়ক।\nভাল লাগলে আমার ব্লগে ঘুরে আসতে পারেনbdsolve.blogspot.com\nট্যাগ সমূহ: blogfacegood morning\nvery nice post. need more…………thanks you\nফটোশপে তৈরী ওয়েব ২.০ লেআউট, নান্দনিক ওয়েবসাইট তৈরীর জন্য খুবই জনপ্রিয় একটি উপায়


শুক্রবার ২৯৪ কেন্দ্রের প্রার্থী তালিকা প্রকাশ মমতার, থাকছে চমকের পর চমক! - The Bengal Story\nশুক্রবার ২৯৪ কেন্দ্রের প্রার্থী তালিকা প্রকাশ মমতার, থাকছে চমকের পর চমক!\nনিজের নাম কটি কেন্দ্রে ঘোষণা করবেন মমতা? জল্পনা\nWritten By নিজস্ব প্রতিনিধি Published On Wednesday, March 3rd, 2021, 7:45:30 PM IST\nপ্রতীক্ষার অবসান। শুক্রবার প্রার্থী তালিকা প্রকাশ করবেন মমতা ব্যানার্জি। সূত্রের খবর, শুক্রবার বিকেলে একসঙ্গে ২৯৪ জন প্রার্থীর নামই ঘোষণা করবেন তৃণমূল নেত্রী। একইদিনে প্রথম দুই দফার প্রার্থী তালিকা প্রকাশ করার কথা বিজেপিরও।\n৫ মার্চ, শুক্রবার। একুশে নির্বাচনের অন্যতম গুরুত্বপূর্ণ দিন। দুপুরে বিজেপি এবং বিকেলে তৃণমূলের প্রার্থী তালিকা প্রকাশ হবে। তৃণমূল সূত্রের খবর, একবারে ২৯৪ টি কেন্দ্রের প্রার্থীর নামই সেদিন ঘোষণা করবেন মমতা ব্যানার্জি।\nনন্দীগ্রাম কেন্দ্রে ভোটে লড়বেন বলে আগেই জানিয়েছিলেন মমতা। শুক্রবার নিষ্পত্তি হবে ভবানীপুর থেকেও তিনি লড়বেন কিনা। এদিকে এবার তৃণমূলের প্রার্থী তালিকায় একাধিক বড়ো চমক রয়েছে বলে খবর। জানা যাচ্ছে, এবার অন্তত ৪০ জন নতুন প্রার্থী হবেন। বাদ পড়বেন ৮০ বছরের বেশি বয়সী নেতারা। শুধু রাজনীতি নয়, ফিল্ম থেকে ক্রিকেট, সমাজকর্মী থেকে আদিবাসী নেতা, তৃণমূল প্রার্থী হতে পারেন নামীদামী মানুষেরাও।\nক’দিন আগেই হুগলিতে মমতা ব্যানার্জির মঞ্চে তৃণমূলে যোগ দেন অভিনেতা সায়নী ঘোষ, প্রাক্তন জাতীয় ক্রিকেটার মনোজ তিওয়ারি প্রমুখ। তৃণমূলের একটি সূত্রের দাবি মনোজ, সায়নী দুজনকেই প্রার্থী করবেন নেত্রী। ভোটে লড়তে তাঁদেরও কোনও আপত্তি নেই বলে জানা গিয়েছে। এছাড়াও অনেক চমক অপেক্ষা করছে তৃণমূলের প্রার্থী তালিকায়।\nএদিকে বিজেপির প্রথম দুই দফার জন্য প্রার্থীদের নাম ঘোষণা হতে পারে শুক্রবারই। সে জন্য দিল্লি যাচ্ছেন দিলীপ ঘোষ, মুকুল রায়, কৈলাস বিজয়বর্গীয়রা।\nAITMCBengal BJPBengal Election 2021mamata banerjeeTop Story